Table of Contents

जनवरी २०२३-दादावाणी- हिन्दी

संपादकीय

विषय-कषाय के संयम से रोशन वैवाहिक जीवन

मोक्षमार्ग में संसार बाधक नहीं है

शादी के समय आया विचार वैधव्य का

जबरदस्त वैराग्य, फिर भी शादी का उदय

ज्ञान से पहले भी परिणामलक्षी दृष्टि

पिछले जन्म की भावना का परिणाम

नासमझी में हुए तूफान

पति (मालिक) मानकर फँसे, पार्टनर समझकर छूटे

नासमझी में हुए मतभेद

बुद्धि से पृथक्करण करके खत्म की भूल

सुख-शांति के साथ मोक्ष में जा सके, ऐसा खोजा

हमारे अनुभव का सार

पत्नी के साथ विषय बंद, फिर संबोधित किया ‘बा’

साझेदारी के व्यापार में समाधान किया

मेरी आपबीती बता रहा हूँ

टकराव का मूल विषय-विकार

मेरी स्वयं की टेस्टेड खोज

टकराव का मूल कारण ‘विषय’

विषय परिग्रह से दावे, बैर, लाचारी

संयमी नर शोभायमान करे संसार

ऐसा ज्ञान भी मुझे देना है?

पत्नी के साथ मोक्ष, एक शर्त पर

चार्ज-डिस्चार्ज की भेदरेखा

अहंकार की मान्यता का सुख

उधार का विषय सुख रीपे करना पड़ेगा

देह के साथ विषय, इसलिए पुरुषार्थ में कमी

विवाहितों के लिए भी संभव एकावतारी पद

इस ज्ञान को जानकर रखो

अक्रम विज्ञान ने दी छूट

व्रत कराता है आत्मा का स्पष्ट अनुभव

ट्रायल लेना नियम-व्रत के

‘जागृति’ से छूटते हैं, हक्क के विषय

आत्मसुख पाया, वहाँ विषय छूटे

ग्यारहवाँ आश्चर्य - असंयति पूजा

‘दादा’ जिस रास्ते पर चले, बताया वही रास्ता

जागृति, शुद्धात्मा स्वरूप की

www.dadabhagwan.org

जनवरी २०२३-दादावाणी- हिन्दी

विषय-कषाय के संयम से रोशन वैवाहिक जीवन

संपादकीय

अक्रम मार्ग से संसारियों को भी मोक्षमार्ग की प्राप्ति करवाने वाले इस काल के ग्यारहवें आश्चर्य समान ज्ञानी पुरुष परम पूज्य ‘दादा भगवान’, अपने जैसे भटके हुए, संसार में रहने वाले जीवों को मोक्षमार्ग निर्विघ्न रूप से पूर्ण करवाने के लिए ही मानो खुद संसारी भेष में न प्रकट हुए हो! इस कलिकाल में ‘असंयति पूजा’ नाम का घोर आश्चर्य सर्जित हुआ और ‘दादा भगवान’ गृहस्थ वेश में ज्ञानी प्रकट हुए।

परम पूज्य दादाश्री को अर्थात् ‘अंबालाल’ भाई को पूर्वप्रेरित उदय के आधार पर विवाह उदय में आया, परंतु विवाह के मंडप में वैराग्य उत्पन्न्न हो गया था। दादाश्री कहते थे, ‘मैं संसार में रहकर आत्मा का करूँगा, परंतु विवाह किए बगैर नहीं चलेगा। हम संसार में रहकर टेस्ट इग्ज़ामिनेशन पास करेंगे।’

प्रस्तुत अंक में, दादाश्री के वैवाहिक जीवन के दौरान उदय में आए हुए कषाय-विषय संबंधी कुछ प्रसंग यहाँ लिए गए हैं। विवाह के बाद, कम उम्र में हीरा बा के साथ कुछ सालों तक खुद के अहंकार के कारण नासमझी में हुए कषाय बत्तीस सालों तक चले थे, उन बातों को दादाश्री निखालसता से खुली करते हैं। परंतु खुद पृथक्करण करके बोधकला से उन कषायों में से हमेशा के लिए छूट गए। पत्नी के साथ संसार के अनुभव लेने के बाद सार निकालकर खोज की थी कि विषय संबंध की वजह से हीरा बा के साथ यह टकराव होता था। अंत में, हीरा बा के साथ ब्रह्मचर्य के बारे बातचीत की और समाधानपूर्वक विषय बंद हो गया। यों समझ के माध्यम से मतभेदों से मुक्त होकर, उन्होंने हीरा बा के साथ संपूर्ण कषाय-विषय रहित जीवन शोभायमान किया।

वैवाहिक जीवन तो सभी जी लेते हैं, परंतु वैवाहिक जीवन शोभा कब देता है? उसका सार समझाते हुए ज्ञानी कहते हैं कि सभी प्रकार के अनुभवों को लेने के बाद, अंत में मनुष्य जीवन का एक मात्र ध्येय मोक्ष होना चाहिए। अक्रम विज्ञान गारन्टी देता है कि गृहस्थ जीवन में पत्नी होने के बावजूद भी मोक्ष में जा सकते हैं! जिस रास्ते पर दादाश्री चले, वे उसके अनुभव का सार देते हैं, कि यदि सीधा ही खुद के हक के विषय को छोड़ने के लिए कहें तो फिर बाहर बिगड़ जाएगा। इसलिए आपको समझ का रास्ता अपनाना पड़ेगा, जैसे कि पत्नी के साथ कषाय रहित व्यवहार और विषय सुख की मान्यता का छेदन करने की समझ इकट्ठी करके हमेशा का उपाय करें।

जीवन के सामान्य प्रसंगों में असामान्य रूप से जीवन जीने वाले दादाश्री बाहर के अलौकिक व्यवहार के साथ अंदर की वीतराग दशा प्राप्त करके गृहस्थ भेष में ज्ञानी पद तक पहुँचे। जिस तरह वे इस संसार में रहकर भी कषाय-विषय पर संयम प्राप्त कर पाए, उसी तरह हम सभी महात्मा भी समाधानपूर्वक इस विषय-कषाय पर संयम प्राप्त करके आत्मार्थ पुरुषार्थ की श्रेणियाँ चढ़ें, यही हृदयपूर्वक अभ्यर्थना।

~ जय सच्चिदानंद

(पृ.४)

विषय-कषाय के संयम से रोशन वैवाहिक जीवन

मोक्षमार्ग में संसार बाधक नहीं है

प्रश्नकर्ता : दादा, आपने संन्यास क्यों नहीं लिया?

दादाश्री : संन्यास तो, ऐसा उदय ही नहीं था। इसका मतलब यह नहीं कि संन्यास के प्रति मुझे चिढ़ है, लेकिन मुझे ऐसा कोई उदय नज़र नहीं आया था। और मेरी ऐसी दृढ़ मान्यता रही है कि मोक्षमार्ग में संसार बाधा रूप नहीं होना चाहिए। संसार बाधा रूप नहीं है, अज्ञान बाधा रूप है। हाँ, भगवान को इस त्याग मार्ग का उपदेश करना पड़ा, वह सामान्य भाव से किया गया है। वह किसी विशेष भाव से नहीं किया है। विशेष भाव तो यह है कि संसार बाधा रूप नहीं है, ऐसा हम गारन्टी के साथ कहते हैं।

प्रश्नकर्ता : दादा, शादी के समय आपकी उम्र कितनी थी?

दादाश्री : मेरी उम्र थी पंद्रह साल की। पर वह तो बड़ी कहलाती थी, उस समय में।

शादी के समय आया विचार वैधव्य का

प्रश्नकर्ता : दादा, आपको शादी के समय वह विचार आया था, उसकी बात कीजिए न?

दादाश्री : हाँ, उन दिनों तो हम कम उम्र के थे। हमारी छोटे बच्चों की कम उम्र में शादी हो गई थी, पंद्रह साल में। तो अंदर पत्नी को देखने की इच्छा हो रही थी, ‘कैसी दिखाई देती है, कैसी नहीं!’ तो यों-यों करके देखने गया, उससे पहले साफ़ा बीच में आया। फिर उन्हें कैसे देख पाता?

अब, शादी के मंडप में शादी करने बैठा हो उस व्यक्ति की क्या इच्छा होती है? सामने पत्नी को बिठाया हो तो देखने का मन होता है, नहीं होता?

प्रश्नकर्ता : होता है, होता है।

दादाश्री : मैं तो रौब से शादी करने बैठा था। नया-नया साफ़ा पहना था, वह खिसक गया। पुराना होता तो नहीं खिसकता, लेकिन नया था और ऊपर सेहरा बाँधा था, हमारे पाटीदारों का, क्षत्रियों का सेहरा तो बहुत भारी होता है, बड़े-बड़े फुलों का। वह ऊपर बाँधा था, उससे वह साफ़ा खिसक गया। वह यहाँ (आँख) तक आ गया। ये दिखाई तो दे नहीं रहे हैं, अब क्या देखेंगे हम? देखना तो पड़ेगा न उन्हें, सामने बैठे हैं तो? शादी करने आए हैं, तो जिससे शादी हो रही है, उन्हें देखना तो पड़ेगा न, नहीं देखना पड़ेगा? दिखाई नहीं दिए तो यों सेहरा हटाकर देखा उन्हें। क्या हो सकता है, भला? उलझन होती है न! उसे बहुत बार ऊपर करता था लेकिन वापस खिसक जाता था। क्या हुआ है, उसका तो लोगों को कुछ पता नहीं था और मैं उलझन में था।

लेकिन अंदर ब्रेन (दिमाग) जो है, वह वैज्ञैनिक, इसलिए अंदर विचार आया कि यह शादी तो कर रहे हैं लेकिन दोनों में से एक को

(पृ.५)

वैधव्य आएगा न! या तो उन्हें वैधव्य आएगा, या फिर मुझे आएगा। उस दिन विचार आया था। शादी के समय (किसी को) ऐसा विचार नहीं आता। वैज्ञानिक ब्रेन इसलिए इस तरह के विचार आए कि अरे, ये हम शादी तो कर रहे हैं, लेकिन फिर वैधव्य तो आएगा न! दोनों में से एक को तो वैधव्य आएगा ही न? यह विचार आया। लोगों को ऐसा विचार नहीं आता, नहीं?

प्रश्नकर्ता : नहीं, ऐसा विचार नहीं आता। परंतु शादी के समय तो शादी का खुमार रहता है, कितना ज़्यादा मोह रहता है! उसमें ऐसा वैराग्य का विचार कहाँ से आया?

दादाश्री : नहीं, उस समय विचार आया कि ये शादी हो रही है और बाद में वैधव्य तो आएगा न, भला! दोनों में से एक को तो वैधव्य आएगा। या तो उन्हें आएगा, या तो मुझे आएगा।

प्रश्नकर्ता : तो फिर उस विचार से शादी का आनंद चला गया?

दादाश्री : आनंद तो था ही नहीं। अहंकार का ही आनंद था, ‘मैं, मैं...’, मोह का आनंद नहीं था, अहंकार का था। ‘मैं कुछ हूँ, मैं कुछ हूँ’, उसका आनंद था। लोगों को मोह का आनंद होता है।

यानी फिर वे अपने मोह में और हम अहंकार में, हम्... हम्... लेकिन अंत में पहिया टूट जाएगा। तभी से मुझे पता था, कि ‘यह वैधव्य आएगा ही।’ फिर हमारा क्या होगा?

यानी वह विज्ञान हाज़िर हो गया। शादी करने का मोह तो था ही, परंतु उस मोह में यह वैराग्य भी आ गया। पर बहुत गाढ़ मोह नहीं था। जिसे गाढ़ मोह होता है, उसे कुछ भी विचार नहीं आता न!

जबरदस्त वैराग्य, फिर भी शादी का उदय

हमारी शादी हुई, तब हमें ऐसा लगा था कि दोनों में से एक को तो वैधव्य आएगा ही न! पर वैधव्य का बिज़नेस (व्यापार) सहन हो पाएगा इसीलिए शादी की। यह शादी का मोह क्यों? हर एक जन्म में स्त्री और पुरुष, देवताओं में भी स्त्री और पुरुष, जानवरों में भी स्त्री और पुरुष, फिर भी वह मोह छूटता नहीं है, यही माया है न!

अब, शादी के समय यह विचार, यानी कि इतना अधिक वैराग्य, जबरदस्त वैराग्य दुनिया के प्रति! लेकिन फिर भी देखो, शादी की न! भरा हुआ माल, हीरा बा के खाते का माल भरा था। वर्ना साधुबाबा होते, पर वह भी माल, वह भी मोह है एक तरह का! वह भी मोह और यह भी मोह, दोनों ही मोह हैं। अत: मैं इस मोह को अधिक पसंद करता था। यह टेस्ट इग्ज़ामिनेशन (परीक्षा) है। दुनिया में रहकर कार्य पूर्ण करें, वह टेस्टेड जबकि वह तो कसरतशाला है यानी कि मन को मज़बूत करने जाना है और वापस यहाँ तो आना ही है।

ज्ञान से पहले भी परिणामलक्षी दृष्टि

प्रश्नकर्ता : आपको शादी के समय ही ऐसा विचार क्यों आया?

दादाश्री : शादी के समय ही मुझे ऐसा विचार आया, या तो उन्हें वैधव्य आएगा, या तो मुझे वैधव्य आएगा। लेकिन सार तो यही आएगा। ऐसा विचार तो शादी के समय नहीं आता, किसी को भी नहीं आता। जन्म से ही हममें यह गुण था, कि तुरंत परिणाम पकड़ लेता था। इसका परिणाम क्या आएगा, ऐसा पता चल ही जाता था। क्या होता था?

(पृ.६)

प्रश्नकर्ता : पता चल जाता था।

दादाश्री : जगत् को परिणाम का पता नहीं चलता, कार्य करते जाते हैं। इसका परिणाम क्या आएगा, ऐसा सभी को, सभी बातों का ख्याल नहीं होता, कुछ बाबतों का ख्याल होता है और हमें हर एक बाबत में ख्याल आता है। परिणाम यानी या तो उन्हें वैधव्य आएगा, या तो मुझे वैधव्य आएगा। लेकिन वैधव्य तो आएगा ही न, दोनों में से एक को? बैलगाड़ी (का पहिया) टूट जाने के बाद क्या मज़ा आएगा? लेकिन फिर क्या हो सकता है? फिर भी शादी तो करनी पड़ती है न?

प्रश्नकर्ता : ज्ञान से पहले भी आपकी समझ ऐसी ही थी?

दादाश्री : बहुत सारी समझ थी। इसलिए तभी से किसी में रुचि ही नहीं थी। यानी आगे-आगे की ये मुश्किलें दिखाई देती थी कि यों शादी तो हो रही है, शादी होगी, उसके बाद दोनों में से एक को तो वैधव्य आएगा या नहीं? शादी करने वाले को वैधव्य आता है। दोनों में से एक को तो वैधव्य आता है या नहीं आता? आपको क्या लगता है? तो ये जोखिमदारी मोल लेना ही है न? तो मुझे वहाँ पर विचार आया, भला! यह कहाँ फँस गए? यानी कि मुझे यह सब अच्छा नहीं लगता था।

पिछले जन्म की भावना का परिणाम

प्रश्नकर्ता : दादा, आपको शादी के समय ऐसा विचार आया था, तो वास्तव में कितना अधिक वैराग्य था, फिर भी यह शादी उदय में क्यों आई?

दादाश्री : यह सब हमारी पहले की भावना थी न!

प्रश्नकर्ता : भावना की थी पिछले जन्म में?

दादाश्री : हाँ, ये हीरा बा हमारी भावना के अनुसार ही मिली है। पत्नी ऐसी होनी चाहिए, जो मेरा विरोध न करे। मुझे परेशानी में न डाले। मैंने तो कभी भी उनकी तरफ से एक अक्षर भी नहीं सुना।

हमने तो खुद ही तय किया था कि ‘शादी करनी है या कुंवारे रहना है? तो भाई, शादी किए बगैर नहीं चलेगा। मैं आत्मा का ज़रूर करूँगा, परंतु शादी किए बगैर मेरा नहीं चलेगा। फिर संसार में रहकर करूँगा।’ कोई पूछने वाला नहीं है, सिर्फ अपना खुद का ही निश्चय है। तब कहते हैं, ‘कैसी चाहिए?’ हमने पूछा कि ‘मेरे हाथ में है, कैसी चाहिए वह?’ तब कहते हैं, ‘‘सबकुछ आपके हाथ में है, आपकी यह दुनिया ‘आपने’ क्रिएट की (बनाई) है। आपको जो कुछ भी मिलता है, उसके क्रिएटर (बनाने वाले) आप ‘खुद’ ही हो।’’ तो ‘क्या पत्नी का मेरे हाथ में है? मेरे हाथ में क्यों? मेरी सत्ता में है?’ तब कहते हैं, ‘आपका ही पुण्य खर्च होगा। तो आपके पास इतना पुण्य है। आपको जिस में भी खर्च करना है, वह तय कर लो।’

‘बोलो, पत्नी चाहिए?’ तब कहा, ‘वह तो चाहिए।’ ‘तो कैसी चाहिए? कैसी भी चलेगी?’ ‘नहीं, कैसी भी नहीं चलेगी, सुंदर चाहिए।’ देखो, इसमें ज़्यादा प्रतिशत खर्च हो गए। सुंदर कहा न, शर्त रखी, इसलिए इसमें पुण्य के ज़्यादा प्रतिशत खर्च हो गए।

उसके बाद ‘हाइ लेवल के (ऊँचे स्तर वाले) परिवार की चाहिए?’ तो कहा, ‘नहीं भई, हाइ लेवल के परिवार की तो फिर बहुत होशियार

(पृ.७)

होती है न, तो वह मुझे भी डाँट-डपट करेगी। मैं तो भोला-भाला व्यक्ति।’ जहाँ लोग मुझे भगवान जैसा मानते हो वहाँ शादी करनी है, इसलिए वहाँ शादी की। मेरा कहना था कि मुझे डेवलप्ड पत्नी नहीं चाहिए। मैं डेवलप कर दूँगा। मुझे अनुकूल आए, ऐसी पत्नी चाहिए। मुझे डेवल्पड अर्थात् हाइ परिवार की नहीं चाहिए और फिर हुआ भी वैसा ही।

नासमझी में हुए तूफान

प्रश्नकर्ता : दादा, हीरा बा ऐसे बिल्कुल सीधे-सादे मिलें तो वे तुरंत एक्सेप्ट (स्वीकार) हो गए या फिर उनमें कमी दिखाई दी?

दादाश्री : शुरुआत में मेरा अहंकार जबरदस्त था, तो पहले जब पच्चीस फ्रेन्ड की टोली में घूमते थे, तब मन में ऐसा लगता था कि, सब की पत्नियाँ सिनेमा देखने साथ में आती है, अन्य बातचीत करती है, फ्रेन्ड की तरह रहती है और मुझे ऐसी कहाँ से मिली? इसलिए मुझे चैन नहीं पड़ता था। बाद में तो दोस्त मुझसे क्या कहते थे, ‘‘आपके जैसा सुखी कोई नहीं है। देखो न, आपकी पत्नी आपको सामने कुछ भी नहीं बोलती। कभी भी आपको सामने नहीं बोला। आप कहते हैं, ‘चाय’, तो तुरंत बनाकर दे देती है।’’ अंदर यह हिसाब तो सही लगाया था! दोस्तों को उनकी पत्नी कहाँ पर कड़वी लगती है, वह मुझे पता नहीं था। मैं तो बाहर से उनकी मिठास देखता था, परंतु दोस्तों को अंदर कड़वी लगती होंगी! वह तो वे ही जाने, उनके अनुभव वे ही जाने। इसीलिए तो वे मुझसे कहते थे कि ‘आप वास्तव में सुखी हैं।’

सभी दोस्त सिनेमा देखने लगे थे और मुझे सिनेमा देखना सिखाया। और बाद में तो एटिकेट ढूँढने लगा। सिनेमा में जाने वाली ये सभी स्त्रियाँ एटिकेट वाली और यहाँ घर में एटिकेट नहीं था। पिछले जन्म में ऐसे हस्ताक्षर किए थे और यहाँ पर मैं बदल गया। उसकी वजह से थोड़े मतभेद होने लगे, झंझट होने लगी थी। उनके प्रति क्रुअल (कठोर) नज़र रहने लगी थी। बाद में पिछला हिसाब याद आया कि और क्या गलत है? यह किस आधार पर ऐसा हुआ है, आपके घर में कहाँ से यह भूत आ गया? पहले भूत नहीं था। यह तो बड़ौदा आने के बाद हुआ, यह भूत घुस गया। यानी यह बाहर का भूत आ गया है। आप इस भूत को निकाल दो! तब फिर सब निकाल दिया।

ये जो झंझट थी, वे सभी खत्म हो गई। जब समझ में आया तब। नासमझी में सारे तूफान किए।

पति (मालिक) मानकर फँसे, पार्टनर समझकर छूटे

पच्चीसवें साल में ज़्यादा दखलंदाज़ी थी और धीरे-धीरे दखलंदाज़ी कम होते-होते तैंतीसवें साल में खत्म हो गई। क्योंकि पहले समझ नहीं थी, इसलिए दखल घूस गई थी।

प्रश्नकर्ता : दादा, आप कैसी दखल करते थे?

दादाश्री : लोगों ने कैसा समझाया था कि पति को तो पत्नी को सीधा करके ही रखना पड़ता है। यानी मैं अपने आपको पति मान बैठा था। मालिक! खेत का भी मालिक, ज़मीन का भी मालिक और पत्नी का भी मालिक! तो मैं अपने आपको मालिक मान बैठा था, इसलिए फँस गया था। बाद में पता चला कि हम तो मालिक नहीं हैं, यह तो, हम पार्टनर (भागीदार) हैं, वी

(पृ.८)

आर पार्टनर। इसलिए फिर मैंने उनसे कहा कि ‘घर का और रसोई का काम आपको संभाल लेना है और बाहर का काम मुझे संभाल लेना है। आपमें मुझे दखल नहीं देना है और मुझमें आपको दखल नहीं देना है।’

शास्त्रकारों ने कहा है कि पतिपना मत करना। वास्तव में आप पति नहीं हो, यह तो पार्टनरशिप (भागीदारी) है। वह तो व्यवहार में बोलते हैं कि, पति और पत्नी, मालिक और मालकिन! बाकी वास्तव में पार्टनरशिप है। पति हो, इसलिए आपका हक़-दावा (अधिकार) नहीं है। आप दावा नहीं कर सकते, समझा-समझाकर सारा काम करना है।

नासमझी में हुए मतभेद

हम भी एक उम्र तक संडासी लेकर ऐसे झट से फेंकते थे। इज़्ज़तदार इंसान थे न! खानदानी! छ: गाँव के पटेल! फिर पता चला कि अरे, यह मेरी खानदानी चली गई! इज़्ज़त नीलाम हो गई! संडासी मारी तभी से इज़्ज़त की नीलामी हुई नहीं कही जाएगी? लोग क्या पत्नी को संडासी मारते हैं? नासमझी का बोरा! और कुछ नहीं मिला तो संडासी मारी! यह क्या हमें शोभा देता है?

पहले हमारे बहुत मतभेद होते थे। क्योंकि नासमझी थी न! उसमें पाटीदारी खून और नासमझी दोनों इकट्ठे हो गए थे, फिर क्या होता? संडासी फेंक कर मारते थे। समझ ही नहीं थी न भला! फिर अनुभव हुआ कि यह भूल कर रहे हैं। किस प्रकार की भूल कर रहे हैं? यह भूल हमें शोभा नहीं देती। शास्त्र पढ़ें, सबकुछ पढ़ा, फिर पता चला कि यह तो भूल हो रही है! ऐसी भूल कैसे चलेगी? घर के व्यक्ति को दु:ख कैसे दे सकते हैं? यह तो लोगों का कहना सुनकर सब किया था। ‘सोंटे से ही नारी सीधी रहती है!’ ऐसा कहते थे लोग! अब, वह तो घोर अज्ञानता है। बाद में उनके साथ ठीक हो गया। फिर चालीस साल से मतभेद नहीं हुआ है। क्योंकि मैंने हिसाब लगाया कि वे घर चलाती हैं। इसलिए उन्हें इतने रुपए दे देना है। वे सारा घर चलाएगी। फिर हमें हिसाब-किताब नहीं पूछना है और वे हम से हिसाब नहीं पूछेगी। अपने-अपने डिविज़न (विभाग) में अलग-अलग रखना अच्छा है। ताकि मतभेद न हों, हो सके तब तक।

बुद्धि से पृथक्करण करके खत्म की भूल

मैं पच्चीस साल का था न, तभी से खोज कर रहा था। मेरी यह लाइफ बहुत खराब थी, तीस-बत्तीस साल की उम्र तक वाइफ के साथ झगड़े-तूफान!

प्रश्नकर्ता : पत्नी से आप एकदम अलग कब हुए?

दादाश्री : नहीं, कभी भी नहीं हुए। अभी भी साथ में ही है।

प्रश्नकर्ता : ऐसा?

दादाश्री : अभी भी साथ में ही है। वे वहाँ (मामा की पोल में) रहते हैं और मैं यहाँ (कोठी विस्तार में नये मकान में) रहता हूँ। अलग रहते हैं लेकिन किसी प्रकार की लडाई नहीं है। रोज़ मिलते हैं। मतभेद ही नहीं न, झंझट ही नहीं।

मैंने अपने घर में भूल खत्म कर दी, तब मुझे ‘सयाना हो गए’, कहने लगे। आज पैंतालीस सालों से मतभेद का नाम ही नहीं है। मैंने भी बहुत दिनों तक गड़बड़ घोटाला चलाया है न! तीस-बत्तीस साल का हुआ तब तक तो चिढ़ता

(पृ.९)

था। फिर बहुत सोचा। मैंने सोचा, ‘यह क्या है इसके पीछे, कॉज़ेज़ (कारण) क्या हैं और यह ऐसा क्यों है?’ समझना तो पड़ेगा या नहीं समझना पड़ेगा?

प्रश्नकर्ता : समझना पड़ेगा।

दादाश्री : यह अपनी भूल है और मूर्खता-फूलिशनेश है, यह लड़ाई और यह सब तो।

प्रश्नकर्ता : तो यह किस समझ से बंद हो गया, दादा? उस उम्र में ज्ञान तो नहीं था।

दादाश्री : नहीं, यों ज्ञान नहीं था लेकिन बुद्धि कला बहुत अच्छी थी। बुद्धि से पृथक्करण करते थे। पृथक्करण करके इसका क्या होना चाहिए, क्या नहीं, ताकि ऐसा न हो। बहुत सोच-विचारकर खोज की। अंत में, पैंतीस साल की उम्र में मतभेद वाली लाइफ खत्म कर दी थी। उसके बाद हमारा मतभेद नहीं हुआ।

सुख-शांति के साथ मोक्ष में जा सके, ऐसा खोजा

हमने (वाइफ को) पहले डाँटा था कम उम्र में, उसका फल ज़रा चखना पड़ा था। फिर मैंने सोचा, ‘हमें, यह बंद कर देना है, यह अपना काम नहीं है।’ फिर वे करते थे तो करने देता था। क्योंकि उन्हें खुद को तो मतभेद खत्म करना नहीं आता था, उसमें मैं क्या करता? लेकिन बाद में तो मैं पकड़ में नहीं आता था। मतभेद भी नहीं होने देता।

प्रश्नकर्ता : वह ठीक है दादा, कबूल है, यह अब हमें ठीक से समझ में आ गया। एडजस्ट हो (दिमाग में बैठ) गया।

दादाश्री : वर्ना अगर हम बिना बात के, वैसा करेंगे तो उससे कढ़ी बिगड़ जाएगी। क्योंकि उनका दिमाग सही जगह पर न हो तब नमक-वमक ज़्यादा डल जाएगा तो परेशान हो जाएँगे न! उसके बजाय कहें, ‘नहीं, बहुत अच्छी है, आपकी बात तो मुझे बहुत पसंद आई।’ भले ही पसंद न आई हो, लेकिन मुँह से कहने में क्या हर्ज है?

प्रश्नकर्ता : मुँह से कहें तो जो रौब है वह चला जाएगा न!

दादाश्री : रौब को तो खत्म ही कर देना पड़ेगा, पहले से।

प्रश्नकर्ता : पुरुषों को तो रौब खत्म ही कर देना चाहिए।

दादाश्री : हाँ, वर्ना परेशान हो जाओगे। रौब की क्या ज़रूरत है? इसमें मज़ा ही क्या है? ऐसा मज़ा ढूँढ निकालो कि किस तरह हम सुख-शांति से रह सकें और मोक्ष में जा सकें। वर्ना, इतना थोड़ा सा भी बैर बंधा हुआ होगा तो कहेगी, ‘आप मोक्ष में कैसे जाओगे, मैं देख लूँगी!’ कैसे भी परेशान करेगी ही।

हीरा बा के साथ रहना है और मतभेद करें, वह कैसे पुसाएगा? यानी पूरी ज़िंदगी साथ में रहना है और मतभेद करें तो वे अपना व्यापार ही नहीं करने देगे न? और अपना जो ध्येय है, वे उसे पूर्ण नहीं होने देंगे न? इसलिए यह समझना चाहिए। वे तो बड़े उपकारी कहे जाएँगे। बड़े हेल्पर कहे जाएँगे हमारे लिए, मोक्षमार्ग में हेल्पर है। वे हैं तो हम हैं, वर्ना वे कहेंगे, ‘आपको मोक्ष में नहीं जाने दूँगी, जाइए’ तो हम क्या करेंगे? बल्कि हमें उनसे ऐसा कहना चाहिए कि ‘आप मना कर रहे हो न, उसके पीछे भी आपकी बहुत लागणी (लगाव) ही है और आप ही जाने दोगे, तब वे बदल भी जाएँगे।

(पृ.१०)

हमारे अनुभव का सार

हमने भी हीराबा से सारा अनुभव ले लिया। फिर सार निकाला कि अब अनुभव ले लिया लेकिन यदि बार-बार टोकेंगे तो फिर थोड़े बखेड़े होते रहेंगे। उसके बजाय हम हिसाब पूरा कर लें न, यानी क्लीयर कट! यानी बस इतना ही, उनके प्रति कभी भी भाव न बिगड़े। वे उल्टा करें, तब भी भाव न बिगड़े। हमारा क्यों बिगाड़े? एक जन्म का हिसाब बाँधा है, तो हिसाब पूरा करना पड़ेगा न! जब तक पूरा हो तब तक और यदि न हो पाए तो उसे छोड़ देना। अँगारे को कब तक पकड़ना चाहिए? जब तक पकड़ने की शक्ति हो तब तक और जलने लगे तो...? सब की हद होती है या नहीं होती?

प्रश्नकर्ता : ठीक है।

दादाश्री : शादी करने के बाद पछताना है, लेकिन उस पछतावे से ज्ञान होता है। अनुभवज्ञान होना चाहिए न? यों किताब पढ़ें तो क्या अनुभवज्ञान होगा? किताब पढऩे से क्या वैराग्य आता है? वैराग्य तो पछतावा होने के बाद आता है।

जब शादी होती है तभी से मेरीड लाइफ (वैवाहिक जीवन) का गलन होता है। तो एक दिन सारा ही गलन हो जाता है।

पत्नी के साथ विषय बंद, फिर संबोधित किया ‘बा’

प्रश्नकर्ता : दादा, आपने कब से ‘हीरा बा’ कहना शुरू किया?

दादाश्री : जब से हीरा बा के साथ मेरा विषय बंद हुआ, तब से मैं उन्हें ‘हीरा बा’ कहता हूँ। उसके बाद हमें कुछ खास मुश्किल नहीं आई। और पहले जो होती थी, वह विषय के साथ में, सुहबत में वह तो तोतामस्ती होती थी थोड़ी बहुत। लोग समझते हैं कि इस तोते ने तोती को काँटना शुरू किया! परंतु होती है वह तोतामस्ती। लेकिन जब तक विषय का डंक है, तब तक वह खत्म नहीं होती। जब वह डंक छूट जाता है, तब वह खत्म होती है। यह हमारा निजी अनुभव बता रहे हैं। यह तो अपना ज्ञान है उसकी वजह से ठीक है, वर्ना ज्ञान नहीं होता तब तो डंक मारते ही रहते हैं। है तो यह अहंकार ही न! इसमें, अहंकार में एक भाग ऐसा होता है कि ‘उन्होंने मुझे भोग लिया’ और यह कहता है, ‘उसने मुझे भोग लिया’। लेकिन वह अहंकार में, जबकि यहाँ पर (इस ज्ञान के बाद) ऐसा सब निकाल (निपटारा) करते हैं। लेकिन फिर भी, वह डिस्चार्ज किच-किच तो होती ही है। वह किच-किच सही में किच-किच नहीं है, परंतु डिस्चार्ज किच-किच है। पर वह भी हमारे बीच नहीं थी, ऐसी। किसी प्रकार का मतभेद नहीं था।

विज्ञान तो देखो! संसार के साथ झगड़े ही बंद हो जाएँगे। पत्नी के साथ तो झगड़े नहीं, लेकिन सारे संसार के साथ झगड़े बंद हो जाएँगे। यह विज्ञान ही ऐसा है और झगड़े बंद हुए यानी मुक्त हुआ।

साझेदारी के व्यापार में समाधान किया

प्रश्नकर्ता : हीरा बा के साथ बातचीत हुई थी, विषय बंद करने के लिए?

दादाश्री : मैं पैंतालीस साल का था तभी हीरा बा के साथ ब्रह्मचर्य के बारे में बातचीत कर ली थी। हीरा बा कहते थे, ‘मुझे बहुत पसंद है यह’। कहते थे, बहुत अच्छा। वह तो समाधान करते रहना पड़ता था न, हमने एक साथ व्यापार शुरू किया था इसलिए। साझेदारी का व्यापार करने

(पृ.११)

के बाद उनका समाधान करना पड़ता था। यदि समाधान नहीं हो रहा हो तो समझाना पड़ता था उन्हें कि इसमें क्या फायदा है? और विषय के समय फोटो खींचे तो अच्छी दिखाई देगी?

प्रश्नकर्ता : नहीं।

दादाश्री : खानदान दिखाई देगा फिर? मुझे तो ये चालीस-पैंतालीस साल से इस तरह दिखाई देता था। यह तो मैंने बताया, तब आपको दिखाई दिया, मुझे तो यों ही दिखाई देता रहता था, कि यह सब कैसा दिखता है? ऐसा ही दिखाई देता है न? यह सब बहुत खुलासा करने की ज़रूरत नहीं है परंतु यह तो समझ लेना है, इन शोर्ट (संक्षेप में)। नहीं समझे? उसके बावजूद भी छुटकारा नहीं है। इसलिए हमने क्या कहा है, कि यदि कोई चारा न हो तो यह मीठी दवाई पीना। यह दवाई मीठी है। अत: जब कोई चारा न हो, दोनों को बुखार आया हो तब, वर्ना ज़्यादा नहीं पीना। निकाल तो सभी का करना पड़ेगा न? झगड़ा जारी रखें वह नहीं चलेगा। निकाल तो करना ही पड़ेगा। समझ में आया? इस गाँठ से ही बंधा हुआ है न, और क्या बंधा हुआ है यह? उसकी वजह से ही यह सारी उपाधि (परेशानी) करनी पड़ती हैं न! मेरा हीरा बा के साथ समाधान हो जाने के बाद हम दोनों को कितनी ज़्यादा शांति रहने लगी थी न! पहले यों ही बेवजह क्लेश होता रहता था। फिर बरतन टकराते थे।

मेरी आपबीती बता रहा हूँ

यह तो मेरी आपबीती बता रहा हूँ, ताकि आप सब की समझ में आए कि इन पर ऐसी बीती होगी। आप ऐसे ही सीधी तरह से कबूल करोगे नहीं, वह तो मैं कबूल कर लेता हूँ।

प्रश्नकर्ता : आप कहते हैं, तब सभी को वापस खुद का याद आ जाता है और कबूल कर लेते हैं।

दादाश्री : नहीं, पर आप कबूल नहीं करते, लेकिन मैं तो कबूल कर लेता हूँ कि मुझ पर बीती है। आपबीती नहीं बीती? अरे! डंक मारे तब कैसा डंक मारता है, कि ‘तू अपने घर चली जा’ कहता है। अरे! चली जाएगी तब तेरी क्या दशा होगी? वह तो कर्म से बंधी है। कहाँ जाए बेचारी? लेकिन यह जो तू बोलता है वह व्यर्थ नहीं जाएगा। इससे उसके दिल पर दाग़ पड़ेगा, बाद में वही दाग़ तुझ पर लगेगा भाई। ये कर्र्म भुगतने पड़ेंगे। वह तो मन में ऐसा समझता है कि अब कहाँ जाने वाली है? लेकिन ऐसा नहीं बोलना चाहिए। अगर ऐसा बोलते हो तो वह भूल ही कहलाएगी न! सभी ने थोड़े बहुत ताने तो दिए होंगे या नहीं?

प्रश्नकर्ता : हाँ, दिए हैं। सभी ने दिए हैं। इसमें अपवाद नहीं है। कम-ज़्यादा होगा, लेकिन अपवाद नहीं होगा।

दादाश्री : यानी ऐसा है सब। अब इन सबको सयाना बनाना है, बोलिए अब, ये किस प्रकार सयाने बनेंगे? जैसे एरंडी का तेल पिया हो, ऐसा मुँह हो गया है! मजेदार दूधपाक और अच्छा-अच्छा भोजन खाते हैं, फिर भी मुँह एरंडी का तेल पिया हो, ऐसा लगता है।

टकराव का मूल विषय-विकार

प्रश्नकर्ता : पिछले जन्म में (फाइल-2) के साथ हम टकराए थे। इस जन्म में वह हमसे टकराती है। मगर उसका रास्ता तो निकालना पड़ेगा न? सोल्युशन तो निकालना पड़ेगा न?

दादाश्री : उसका सोल्युशन तो होता है, लेकिन लोगों के मनोबल कच्चे होते हैं न! मनोबल

(पृ.१२)

कच्चे हों तो क्या करे, बेचारा? सोल्युशन में तो क्या कि आप कुछ बाबत है, उसे बंद कर दो तो तुरंत वह शांत हो जाएगा सभी। लेकिन मनोबल कच्चे हो तो क्या करे?

प्रश्नकर्ता : यह बताइए न दादा, कौन सी बाबत बंद कर देनी चाहिए?

दादाश्री : विकारी बाबत बंद कर देना, तो अपने आप ही सब बंद हो जाएगा। उसे लेकर हमेशा यह क्लेश चलता रहता है।

प्रश्नकर्ता : पहले तो हम ऐसा समझते थे कि घर के कामकाज को लेकर टकराव होता होगा। इसलिए घर के कामों में मदद करने बैठें, फिर भी टकराव।

दादाश्री : वे सारे टकराव तो होंगे ही। जब तक यह विकारी बाबत है, संबंध है तब तक टकराव होंगे। टकराव का मूल यही है। जिसने विषय को जीत लिया, उसे कोई नहीं हरा सकता, कोई उसका नाम भी नहीं ले सकता। ऐसा प्रभाव पड़ता है।

प्रश्नकर्ता : अब, इसे बंद किस तरह करें?

दादाश्री : विषय जीतना होगा।

प्रश्नकर्ता : विषय नहीं जीता जाता, इसलिए तो हम आपकी शरण में आए हैं।

दादाश्री : कितने सालों से विषय... बुढ्ढे होने आए फिर भी विषय? जब देखो तब विषय, विषय और विषय!

मेरी स्वयं की टेस्टेड खोज

प्रश्नकर्ता : ये विषय बंद करने के बावजूद भी टकराव नहीं टलते इसलिए तो हम आपकी शरण में आए हैं।

दादाश्री : तब तो टकराव हो ही नहीं सकता। जहाँ विषय बंद है वहाँ मैंने देखा है, जितने भी मज़बूत मन के पुरुष हैं, उनकी पत्नी तो बिलकुल उनके अधीन रहती है।

एक व्यक्ति तो बेचारा, दादा के ज्ञान से खुश हो गया था। वह रोज़ दर्शन करने आता था। उसे पूरा दिन यहाँ पड़े रहने का मन होता था। पत्नी को कभी लेकर नहीं आता था। उसकी पत्नी नहीं आती थी। पत्नी कहती थी, ‘दादा के वहाँ क्यों गए थे?’ रोज़ धमकाती रहती थी। अब, वह मुझसे कहने लगा, ‘मैं क्या करूँ, वह आने ही नहीं देती। कैसे वश में होगी?’ मैंने कहा, ‘दो-तीन महीने तक विषय का विचार नहीं आने देना। और ज्ञान तो तूने लिया ही है। तो हो सकेगा या नहीं हो सकेगा?’ ‘हाँ, हो सकता है।’ मैंने कहा, ‘करके देखना’। तब फिर वह कहने लगी, ‘आपको जब जाना हो तब जाना लेकिन मेरे साथ ऐसा नहीं करना।’ मैंने आपको वह उदाहरण बताया जो हुआ है!

प्रश्नकर्ता : हाँ, ऐसी दो-चार अन्य दवाईयाँ बता दीजिए न?

दादाश्री : नहीं, नहीं परंतु मैंने आपको वह उदाहरण बताया जो हुआ है। मुझे क्या नया बनाना है? मुझे तो यह पहले से ही आता था।

प्रश्नकर्ता : सच में दादा, और कोई आते हों, दो-चार बता दीजिए। आप क्या-क्या करते थे, दादा?

दादाश्री : ज़्यादा कहाँ याद रहता है? मुझे तो सब याद नहीं रहता न। यह तो अंदर दिखाई देता है तब बता देता हूँ। वह व्यकित खुशी से आने लगा। मैंने कहा, ‘देख, मेरी खोजी हुई विद्या, दवाई वापस फिर कभी पकड़ लेना हं।’ दादा से

(पृ.१३)

सिखा हुआ यह, पुस्तक में नहीं लिखा होता है। पुस्तक में लिखने वाले लोग तो साधु थे, वहाँ उनको पत्नी ही नहीं थी। यह तो मुझे स्वयं टेस्ट (प्रयोग) करना पड़ा।

प्रश्नकर्ता : और क्या खोज की थी, वह बता दीजिए न थोड़ा?

दादाश्री : वह तो समय आने पर बताते ही रहते हैं। जैसे-जैसे दिन आता है वैसे-वैसे, सबकुछ मंगलवार को ही नहीं निकल जाता।

आपको यदि घर में रोज़-रोज़ के लड़ाई-झगड़े पसंद नहीं हों, तो फिर उसके साथ विकारी संबंध ही बंद कर देना। पाशवता बंद कर देना। विषय तो निरी पाशवता है। इसलिए पाशवता बंद कर देना। जो बुद्धिमान और समझदार होगा, उसे विचार नहीं आएगा? फोटो खींचे तो कैसा दिखेगा? कुत्ते जैसा दिखेगा न? फिर भी शर्म नहीं आती? मैंने ऐसा कहा, तब विचार आता है, वर्ना ऐसा विचार कहाँ से आएगा? और जब तक आपमें विकारी संबंध है, तब तक यह लड़ाई-झगड़े रहेंगे ही। इसलिए हम आपके लड़ाई-झगड़ो के बीच पड़ते ही नहीं। हम जानते हैं कि जब विकार बंद हो जाएँगे तब उसके साथ झगड़े बंद हो ही जाएँगे। एक बार उसके साथ विकार बंद कर दिया न, फिर तो यह (पति) उसे मारे तो भी वह कुछ नहीं बोलेगी। क्योंकि वह जानती है कि अब मेरी हालत खराब हो जाएगी! यानी अपनी भूल से ही यह सब हो रहा है। अपनी भूल के कारण ही ये सारे दु:ख हैं। वीतराग कितने समझदार! भगवान महावीर तो तीस साल की उम्र में ही अलग होकर मस्ती में घूमते थे!

उसके (पत्नी) साथ विषय बंद करने के अलावा अन्य कोई उपाय मिला ही नहीं है। क्योंकि इस जगत् में राग-द्वेष का मूल कारण ही यह है, मौलिक कारण ही यह है। यहीं से सारा राग-द्वेष पैदा हुआ है। सारा संसार यहीं से ही शुरू हुआ है। अत: यदि संसार बंद करना हो तो यहीं से बंद करना पड़ेगा। फिर भले ही आम खाओ, जो अच्छा लगे वह खाओ न! दो सौ रुपये दर्जन वाले आम खाओ न, कोई पूछने वाला नहीं है। क्योंकि आम आपके विरुद्ध दावा नहीं करेंगे। आप उन्हें नहीं खाओगे तो, वे कोई कलह नहीं करेंगे जबकि यह (स्त्री-पुरुष के) संबंध में तो यदि आप कहो कि ‘मुझे नहीं चाहिए।’ तब वह कहेगी कि, ‘नहीं, मुझे तो चाहिए ही।’ वह कहे कि ‘मुझे सिनेमा देखने जाना है।’ तब अगर आप नहीं जाओगे तो कलह! जान पर बन आई समझो! क्योंकि सामने मिश्रचेतन है और वह क़रार वाला है, इसलिए दावा करेगी!

संसार में यदि विषय नहीं होता तो क्लेश होता ही नहीं। विषय है इसलिए क्लेश है, वर्ना क्लेश होता ही नहीं!

टकराव का मूल कारण ‘विषय’

प्रश्नकर्ता : ये जो टकराव और कषाय होते हैं, उनकी जड़ विषय ही है न?

दादाश्री : हाँ, सबकुछ विषय के कारण ही है। वह विषय में एक्सपर्ट हो जाता है। विषय में ‘टेस्टफुल’ हो जाता है, इसलिए अंदर स्वार्थ रहता है और स्वार्थ के कारण टकराव होते हैं। जहाँ स्वार्थमय परिणाम होते हैं, वहाँ कभी कुछ भी दिखाई नहीं देता। स्वार्थी हमेशा अंधा होता है। स्वार्थी, लोभी और लालची, सभी अंधे होते हैं। इस दुनिया का पूरा आधार पाँच विषयों पर ही है। जिन में विषय नहीं है, उन में टकराव नहीं होते।

(पृ.१४)

प्रश्नकर्ता : खुद में विषय नहीं है, लेकिन उसके कारण क्या किसी और को टकराव हो सकता है?

दादाश्री : किसी को क्यों होगा? हाँ, किसी को यदि होता है, तो वह उसकी भूल है। जो न्यायपूर्वक होगा, उसे दु:ख नहीं होगा, लेकिन फिर अपने आप मानकर दु:ख मोल लेता है, उसका क्या हो सकता है? हो सके तब तक उसे समझौता करना आए तो अच्छा होगा।

प्रश्नकर्ता : साथ में ज्ञान हो तो तुरंत ‘ब्रेक’ लगाया जा सकता है?

दादाश्री : कुछ भी कहा नहीं जा सकता, वापस फिसल भी सकता है। ज्ञान वाले भी स्लिप हो जाते हैं। यदि कोई कॉमनसेन्स वाला हो, कॉमनसेन्स यानी क्या कि एवरीव्हेर एप्लिकेबल, ऐसा कोई हो तो वह मार्ग निकाल लेगा। सभी ताले खोलकर मार्ग निकाल लेगा। टकराव में से रास्ता निकाल लेगा, लेकिन वह एक्सपर्ट नहीं होता।

प्रश्नकर्ता : कॉमनसेन्स वाले को जलन रहती है?

दादाश्री : नहीं, यदि जलन रहेगी तो कॉमनसेन्स उत्पन्न होगा ही नहीं। जलन विषय वालों को होती है। जब तक जलन है, तब तक विषय रहेगा और जब तक विषय है, तब तक जलन रहेगी।

विषय परिग्रह से दावे, बैर, लाचारी

इन झगडों की वजह से सब दावा करते हैं। जब तक इसका (पति का) खत्म होता है तब तक वह (पत्नी) दावा करती है, वापस ये (पति) दावा करता है। पाँच डॉलर की इतनी जलेबी खरीद कर लाए और उसमें से पाँच-दस टुकड़ें खाने के बाद फिर नहीं खाई, तो वह जलेबी आप पर दावा करती है क्या? मुझे लेकर आए और क्यों नहीं खाई, ऐसा कहती है?

प्रश्नकर्ता : नहीं कहती।

दादाश्री : वह जीभ का था, तो जीभ पर क्लेम नहीं करती। अच्छा सिनेमा देखने गए और बीच में से आप उठकर चले गए तो वह क्या क्लेम करता है?

प्रश्नकर्ता : नहीं।

दादाश्री : नहीं करता, नहीं? तो आप कुछ प्रवचन सुनने गए और वहाँ बीच में से उठकर चले गए तो कोई क्लेम करता है?

यही एक विषय ऐसा है कि स्त्री का और पुरुष का जो विषय है, उसमें यदि आप कहो कि, ‘नहीं भाई, अब मेरी इच्छा नहीं रही।’ तब कहेगी, ‘नहीं चलेगा।’ वहाँ तो दावा करेगी। यही एक ऐसी चीज़ है कि सामने वाला दावा करता है। अत: यहाँ सँभालकर काम निकाल लेना है। दावा करे ऐसा आपको समझ में आया? उसी से ये सारी उलझनें पैदा हुई हैं। अत: यही एक भोग ऐसा है कि जो बहुत दु:खदायी है।

यह जीता-जागता परिग्रह है। इसलिए इसमें दावा करते हैं, बैर भी बाँधते हैं। कई पुरुषों ने स्त्रियों को जला डाला है। कई स्त्रियाँ भी पुरुषों को ज़हर दे देती हैं। तो ये सब बैर बाँधा इसलिए न! और जलेबी ऐसा नहीं करती बेचारी। आइस्क्रीम ऐसा कुछ नहीं करती। इसलिए मैं सभी से कहता हूँ, आइस्क्रीम-जलेबी खाना परंतु इसमें ज़रा कम ध्यान देना, ज़्यादा फँसना मत। स्त्रियों के लिए पुरुष आपत्तिजनक हैं और पुरुषों के लिए स्त्री, दोनों के लिए यह आपत्तिजनक हैं! जीवित परिग्रह!

(पृ.१५)

प्रश्नकर्ता : इस जलेबी को तो सिर्फ खा ही सकते हैं, परंतु स्त्री तो सब काम कर देती है। सिर्फ, सिनेमा में नहीं ले जाती, बाकी का सब भी करती है न! मोटल चलाती है न!

दादाश्री : वह तो यदि किसी व्यकित को रखे तो वह भी चलाएगा और यह विषय तो दु:खदायी है!

ज्ञानी पुरुष को सभी प्रकार की जागृति एट ए टाइम रहती है। इसलिए विषय के प्रति उन्हें विचार ही नहीं आता। उसके बावजूद भी इतना सब जानने के बाद भी विषय होता है, वह पूर्वप्रेरित होता है, पूर्व का उदय है, पूर्व के आधार पर है। इसलिए सब समझकर करना है। बाकी, जान-बूझकर करना अच्छा नहीं लगता लेकिन फिर भी क्या करें, कहाँ जाए अब! संसार खुद ही जेल है न!

विषयसुख तो पूरा जगत्, जीवमात्र मान रहे हैं। एक, सिर्फ यहाँ पर त्यागी हैं और वहाँ देवताओं में समकिती देवता हैं, ये दो ही लोग हैं, जो विषयसुख में नहीं मानते हैं। जानवर भी विषय में सुख मानते हैं। परंतु वे जानवर तो बेचारे कर्म के अधीन भोग रहे हैं। उन्हें ऐसा कुछ नहीं है कि हमें हमेशा के लिए ऐसा चाहिए ही। और मनुष्यों को तो हमेशा के लिए ही। पति यदि परदेश गया हो तो पत्नी को अच्छा नहीं लगता। पत्नी यदि मायके गई हो छ:-बारह महिने के लिए तो पति की हालत खराब हो जाती है। क्योंकि उसने इसमें सुख माना है।

संयमी नर शोभायमान करे संसार

मुंबई में एक व्यक्ति मुझे ऐसा कहकर गया कि ‘मुझे विषय की भीख माँगनी पड़ती है।’ अरे भाई, विषय की भीख माँगते हो! किस प्रकार के हो, जानवर से भी बदतर हो! विषय की भीख माँगी जाती होगी? खाने की भीख नहीं माँगते, भूख लगी हो तो क्या भीख माँगते हैं कभी! कुछ शूरवीरता तो होनी चाहिए या नहीं होनी चाहिए? अब इतना अधिक असंयम कैसे पुसाएगा ये? आप नहीं समझे, मैंने जो बात कही वह?

प्रश्नकर्ता : हाँ समझ गया।

दादाश्री : माँगते समय इस तरह नमस्कार भी करता है। खत्म हो तेरी माँग! और फिर पति कहता है, ‘मैं पति हूँ!’ अरे भाई, पति ऐसा होता होगा? आपको अनुचित नहीं लगता?

प्रश्नकर्ता : लगता है, दादा।

दादाश्री : यह उचित बात है? मनुष्य को शोभा देता है क्या? यानी थोड़ा बहुत संयम होना चाहिए, ऐसा सब होना चाहिए। मनुष्य को संयमी रहना ही चाहिए। संयम से तो मनुष्य की शोभा है। संयम के बारे में शास्त्रकारों ने छोटे से छोटा संयम यह बताया है कि महीने में दस दिन हो तब तक उसे (विषय को) लेट गो करे। और बड़ा संयम इसे कहा कि महीने में चार ही बार हो। उसका कोई नियम तो होना चाहिए या नहीं होना चाहिए? महीने में कितने दिनों की छुट्टी मिलती है?

प्रश्नकर्ता : आठ दिन।

दादाश्री : हाँ, तो ऐसा कुछ नियम होना चाहिए या नहीं?

प्रश्नकर्ता : लेकिन संयम कैसे रखें?

दादाश्री : आप किसी के घर गए हों और बहुत भूख लगी हो, लेकिन यदि वह कहे कि, ‘यहाँ आपको खाना नहीं मिलेगा।’ तो क्या आप कहोगे कि, ‘भाई साहब, खाना दीजिए न!’ जो

(पृ.१६)

होना हो सो होगा, लेकिन अभी तो यहाँ से चले जाएँगे। रौबदार है न! क्या बिल्कुल ही बिना रौब वाले कुत्ते जैसे हो? फिर खाने के लिए खड़ा रहेगा वहाँ?

प्रश्नकर्ता : नहीं।

दादाश्री : तो ऐसे कुछ इज़्ज़त तो होनी चाहिए या नहीं? स्वमान फ्रैक्चर होने देना चाहिए या विषय फ्रैक्चर होने देना चाहिए? क्या फ्रैक्चर होने देना चाहिए? भले ही कैसा भी विषय हो, लेकिन यदि वह स्वमान फ्रैक्चर करे, तो वह किस काम का? आपके साथ नहीं, सभी जगह यही हो गया है। व्यक्ति को नींद ठीक से आए, अपना खुद का स्वतंत्र जीवन हो, जीवन खुद के कंट्रोल में हो। जो संयमी पुरुष होते हैं न, उनका स्लीपिंग रूम अलग होता है। पहले से ही अलग नहीं रखते इसलिए फिर मनोबल ढीला पड़ जाता है। फिर उसे अपमान-स्वमान का ठिकाना नहीं रहता।

ऐसा ज्ञान भी मुझे देना है?

प्रश्नकर्ता : विषय नहीं भोगते, परंतु एक साथ बेड में सोते हैं तो क्या उसमें हर्ज है?

दादाश्री : एक साल तक अलग सो जाना और फिर एक साथ सोने में हर्ज नहीं है। एक साल तक यों ही अकेले सो जाना चाहिए, फिर हर्ज नहीं है। क्या फायदा होगा, अकेले सो जाने से?

प्रश्नकर्ता : एक तो यह होगा कि उनके बगैर चलेगा, ऐसा।

दादाश्री : नहीं, वह तो यदि भाव (लगाव) न हो तब भी चल जाएगा, ऐसा तो लगता ही है न? यह तो अकेले ही सो जाना है, अलग-अलग रूम में, तो इसमें क्या साइन्स होगा? हम कहते हैं इसके पीछे क्या साइन्स होगा?

प्रश्नकर्ता : वैराग्य आएगा, उससे वैराग्य उत्पन्न होगा।

दादाश्री : वैराग्य-बैराग्य की ज़रूरत ही कहाँ है हमें?

प्रश्नकर्ता : एक-दूसरे के परमाणु आकर्षित नहीं होंगे, अलग सो जाएँ तो।

दादाश्री : नहीं, परमाणु का सवाल नहीं है। साथ में रहना हो तब भी भाव तय किया है फिर परमाणु कैसे आकर्षित होंगे? परमाणु आकर्षित होते हों तब भी भाव तय किया है और उसे मोड़ते रहते हैं। इसके पीछे साइन्टिफिक कारण है।

साल भर अलग रहने के बाद आप एक बिस्तर में सो जाओगे न, तो जिस दिन आप बाहर से दिनभर बहुत ही तप कर आए होंगे न, उस दिन आपके पसीने की बदबू आएगी। और पत्नी को भी पसीने की बदबू आएगी। गंध उत्पन्न होगी। पहले उस गंध का पता नहीं चलता था। नाक, यह इन्द्रिय काम नहीं करती थी। रोज़ प्याज़ खाने वाले को, उसके पूरे घर में प्याज़ भरी हो तब भी उसे गंध नहीं आती। और जो प्याज़ न खाता हो, उसे यहाँ से दो सौ फुट दूर प्याज हो तो भी उसे गंध आ जाती है। यानी नाक इन्द्रिय सारी खत्म हो जाती है। इसलिए ये सो जाते हैं, वर्ना कोई साथ में सोता होगा?

यह प्याज की बात आपको समझ में आई?

प्रश्नकर्ता : आ गई, ठीक से।

दादाश्री : ऐसा ज्ञान भी मुझे देना है? ऐसा ज्ञान तो आप सभी को जानना (समझ में होना) चाहिए! यह क्या मुझे बताना पड़ेगा?

प्रश्नकर्ता-1 : जब तक आप नहीं बताओगे

(पृ.१७)

तब तक वह आवरण नहीं हटेगा, चाहे कितना भी जान लें तब भी। वचनबल से ही सभी का (आवरण) हटेगा।

प्रश्नकर्ता-2 : मैं तो अपनी बात बताती हूँ कि ज्ञान लेने के बाद, निरंतर केवल यही भाव करती हूँ और फिर भी नहीं छूटता। विषय नहीं है, लेकिन हूँफ (सहारे) के लिए। साथ में ही सोना है, ऐसा होता है।

दादाश्री : नहीं, लेकिन वह तो पहले का हिसाब है न, इसलिए छुटकारा ही नहीं हो सकता। वह तो जो हिसाब है न, वह हिसाब सारा चुकता हो रहा है। हाँ, यह हिसाब चुकता हो गया कब कहा जाएगा, कि साथ में सोते हों और अच्छा न लगता हो ये सब, अंदर अच्छा न लगता हो और सोना पड़ता हो, तब हिसाब बराबर होता है! लेकिन अच्छा लग रहा है या नहीं इतना तो पूछ लेना चाहिए।

प्रश्नकर्ता : खुद को पसंद है, लेकिन अंदर से प्रज्ञाशक्ति अथवा समझ सचेत करती है।

दादाश्री : मन को तो भले ही पसंद हो, लेकिन खुद को पसंद है?

प्रश्नकर्ता : वह सचेत करती है कि तू गलत रास्ते पर जा रही है।

दादाश्री : तो हर्ज़ नहीं है। डबल बेड का सिस्टम बंद करो और सिंगल बेड का सिस्टम रखो।

पत्नी के साथ मोक्ष, एक शर्त पर

प्रश्नकर्ता : शुद्धात्मा स्वरूप होने के बाद संसार में पत्नी के साथ संसार व्यवहार करना चाहिए या नहीं? और वह किस भाव से? यहाँ समभाव से निकाल कैसे करें?

दादाश्री : यह व्यवहार तो, आपको पत्नी के साथ दोनों का समाधान हो, ऐसा व्यवहार रखना। आपका समाधान और उनका समाधान हो, ऐसा व्यवहार रखना। उन्हें असमाधान हो और आपको समाधान रहे, ऐसा व्यवहार बंद कर देना। आपसे स्त्री को कोई दु:ख नहीं होना चाहिए। आपको क्या लगता है? कैसा व्यवहार करना चाहिए? उसे दु:ख नहीं हो, ऐसा। हो सकेगा या नहीं हो सकेगा? हाँ, यह जो स्त्री से विवाह किया है वह संसार व्यवहार के लिए है, न कि साधु बनने के लिए। और फिर स्त्री मुझे गालियाँ नहीं देगी कि ‘ये दादाजी ने मेरा संसार बिगाड़ दिया!’ मैं ऐसा कहना नहीं चाहता। मैं आपसे इतना कहता हूँ कि यह जो दवाई (विषय संबंध) है, वह मीठी दवाई है, इसलिए सही मात्रा में लेना। मीठी है, इसलिए ज़्यादा पी-पी मत करना। जिस तरह दवाई हमेशा सही मात्रा में ली जाती है, उसी तरह यह भी सही मात्रा में लेना।

मीठी लगी इसलिए बार-बार पीते रहें, ऐसा कहीं करना चाहिए? थोड़ा तो सोचो। क्या नुकसान होता है? तो वह यह है कि, जो भोजन लेते हैं उससे ब्लड बनता है, अन्य सब होते-होते आख़िर में उससे रज और वीर्य बनकर खत्म हो जाता है। वैवाहिक जीवन की शोभा कब रहेगी? कि जब दोनों को बुख़ार चढऩे पर ही वे दवाई पीएँ, तब। बिना बुख़ार दवाई पीते हैं या नहीं? एक को बुख़ार नहीं चढ़ा हो फिर भी दवाई पीए तो उससे वैवाहिक जीवन की शोभा नहीं रहती। दोनों को बुख़ार चढ़े तभी दवाई पीनी चाहिए। दिस इज़ द ऑन्ली मेडिसिन (सिर्फ ये ही दवाई हैं)। मेडिसिन मीठी है, इसलिए रोज़ पीने योग्य नहीं है। वैवाहिक जीवन की शोभा रखनी हो तो संयमी पुरुष की ज़रूरत है। ये सभी जानवर असंयमी कहलाते हैं।

(पृ.१८)

अपना तो संयमी होना चाहिए! ये सभी जो पहले, राम भगवान और ये आदि सभी हो चुके हैं, वे सभी पुरुष संयम वाले थे। स्त्री के साथ संयमी! तब यह असंयम, वह क्या कोई दैवीगुण है? नहीं, वह पाशवी गुण है। मनुष्य में ऐसे नहीं होने चाहिए। मनुष्य असंयमी नहीं होना चाहिए। जगत् को यह समझ ही नहीं है कि विषय क्या है! एक बार के विषय में करोड़ों जीव मर जाते हैं, वन टाइम में, वह समझ नहीं होने की वजह से यहाँ मज़े लेते हैं। समझते नहीं हैं न! मजबूरन जीव मरें, ऐसा होना चाहिए। लेकिन यदि समझ नहीं हो, तब क्या हो सकता है?

इसलिए हमने कहा है कि पत्नी होने में हर्ज नहीं है। लेकिन दोनों को इसी शर्त के साथ कि ‘एकता और समझदारी के साथ रहना।’

प्रश्नकर्ता : इसमें भी, इतनी ही दवाई पीना, वह क्या अपने काबू में है? वह डोज़ काबू में रहता न हो तो क्या करना चाहिए?

दादाश्री : काबू में कुछ रहने वाला नहीं है। काबू में नहीं रहे, ऐसी कोई चीज़ होती ही नहीं इस दुनिया में। लेकिन दवाई मीठी है इसलिए बार-बार पीते रहे, उसका क्या अर्थ है? अत: इसमें स्त्री का दोष नहीं है, बुख़ार का दोष नहीं है, बुख़ार नहीं चढ़ा हो और दवाई पीओ, उस चीज़ का दोष है। यानी यह सब जोखिमदारी समझ लेना। अपनी यह बात भरोसे लायक है और तुरंत ही अनुभव में आए, ऐसी बात है! और इतना आसान हो तो पालन करना चाहिए न, या उसमें कोई मुश्किल आती है?

प्रश्नकर्ता : हमें आगे बढऩा है, इसलिए पालन करना ही है।

दादाश्री : बुख़ार चढ़े तभी पीना। यह तो समझदार व्यक्ति का ही काम है न? अत: हमारा यह थर्मामीटर मिल गया है। तभी तो हम कहते हैं न, कि स्त्री के साथ मोक्ष दिया है! ऐसी सरलता किसी ने नहीं दी है। बहुत ही सरल और सीधा मार्ग दिया है। अब आपको जैसा सदुपयोग करना हो, वैसा करना। एकदम सरल! ऐसा कभी हुआ ही नहीं! यह निर्मल मार्ग है। भगवान भी एक्सेप्ट करें, ऐसा मार्ग है!

ये हमारा ज्ञान कितना अच्छा है! इसलिए मैंने आपको पत्नी के साथ रहने दिया, वर्ना और कोई होता तो कहता, ‘आओ, चलो, साधु बन जाओ।’

चार्ज-डिस्चार्ज की भेदरेखा

अपना यह विज्ञान ऐसा है कि काम (आत्मकल्याण) हो जाए! लेकिन यदि उसके प्रति सिन्सियर रहे और हमारे कहे अनुसार रहे तो विषय की निवृत्ति हो जाए, वर्ना विषय का स्वभाव ही ऐसा है कि यदि एक ही बार विषय भोग किया हो तो वह व्यक्ति तीन दिनों तक किसी भी प्रकार का ध्यान नहीं कर सकता! एक ही बार के विषय से तीन दिनों तक मनुष्य से ध्यान फिट नहीं हो पाता। ध्यान हो ही नहीं पाता न! स्थिर नहीं होता न! फिर इंसान क्या करे? कितना करे? इसीलिए ये जैन के आचार्य सभी त्याग लेकर बैठे हैं न! यह वीतरागों का धर्म विलासियों का धर्म नहीं है! विषय हो तो समझ से छूट जाना चाहिए। विषय अच्छा कैसे लगता है, मुझे तो यही आश्चर्य होता है! विषय पसंद है, उसका मतलब यही है कि समझ ही नहीं है।

प्रश्नकर्ता : विषय-कषाय की जलन होती है न?

(पृ.१९)

दादाश्री : जलन तो लाखों मन हो सकती है, उससे मतलब नहीं है। जलन तो पुद्गल को होती है।

प्रश्नकर्ता : विषय-कषाय की जलन का वर्णन, मरण से भी ज़्यादा कहा गया है। यानी उसके बजाय मनुष्य मरना पसंद करेगा।

दादाश्री : नहीं। उसने तो मृत्यु की क़ीमत ही नहीं रखी। उसने तो अनंत जन्मों से यही किया है, पाशवता ही की है, अन्य कुछ भी नहीं किया। और मृत्यु तो बेहतर कहा जाएगा क्योंकि मृत्यु तो स्वाभाविक चीज़ है और यह तो विभाविक चीज़ है। समझदार को विषय शोभा नहीं देता। एक ओर लाख रुपये मिल रहे हों और उसके सामने विषय का संयोग हो तो लाख को जाने दे, लेकिन विषय का सेवन नहीं करे। विषय ही संसार का मूल कारण है, जगत् का कॉज़ेज़ यह ही है न! हमने तो यह विषय की छूट इसलिए दे रखी है कि नहीं तो इस मार्ग को कोई प्राप्त ही नहीं कर पाता। इसलिए हमने यह अक्रम विज्ञान डिस्चार्ज और चार्ज के रूप में समझाया है। यह विषय वह डिस्चार्ज है, ऐसा समझने की शक्ति नहीं है न सभी में! इनका सामथ्र्य क्या? वर्ना हमारा जो शब्द है न, ‘डिस्चार्ज’, यह विषय डिस्चार्ज स्वरूप ही है। लेकिन यह बात समझने का उतना सामथ्र्य ही नहीं है न! क्योंकि रात-दिन विषय की जलन वाले हैं। वर्ना यह चार्ज और डिस्चार्ज हमने जो रखा है वह एक्ज़ेक्टली वैसा ही है। यह तो बहुत ऊँचा मार्ग बताया है, वर्ना इनमें से कोई धर्म प्राप्त कर ही नहीं पाता न! ये बीवी-बच्चे वाले धर्म कैसे प्राप्त कर पाते?

प्रश्नकर्ता : कई लोग ऐसा समझते हैं कि ‘अक्रम’ में ब्रह्मचर्य का कोई महत्व ही नहीं है। वह तो डिस्चार्ज ही है न!

दादाश्री : अक्रम का अर्थ ऐसा है ही नहीं। ऐसा अर्थ करने वाला ‘अक्रम मार्ग’ को समझा ही नहीं है। यदि समझा होता तो मुझे उसे विषय के संबंध में फिर से कहना ही नहीं पड़ता। अक्रम मार्ग यानी क्या कि डिस्चार्ज को डिस्चार्ज माना जाता है। लेकिन इन लोगों के लिए डिस्चार्ज नहीं है। यह तो, अभी भी लालचें होती है अंदर! ये सब तो राज़ी-खुशी से करते हैं। डिस्चार्ज को किसी ने समझा है? वर्ना हमने जो मार्ग दिया है, उसमें फिर ब्रह्मचर्य के संबंधित कुछ कहने को रहता ही नहीं! यह तो, खुद की भाषा में मनचाहा अर्थ करेंगे बाद में!

जो व्यक्ति खाना खा चुका हो, उसे यदि फिर से खाने के लिए बैठाएँ तो वह बहुत शर्माएगा, लेकिन फिर वह खाएगा ज़रूर। लेकिन वह क्या करेगा? क्या वह सचमुच खाएगा? ऐसा विषय में होना चाहिए। विषय-विकार तो देखना भी अच्छा नहीं लगे, सोचते ही कँपकँपी आ जाए! सोचते ही उल्टी होने लगे, ऐसा होना चाहिए।

‘डिस्चार्ज’ किस भाग को कहते हैं, इसे लोग समझते नहीं हैं और ‘डिस्चार्ज’ का अर्थ अपनी भाषा में करते हैं।

प्रश्नकर्ता : ‘डिस्चार्ज’ किस भाग को कहते हैं?

दादाश्री : आप चलती गाड़ी से कितनी बार गिर जाते हो? तुम चलती गाड़ी से गिर जाओ तो वह ‘डिस्चार्ज’ कहलाएगा। वहाँ तुम गुनहगार नहीं हो, लेकिन क्या कोई जान-बूझकर गिरता है? वहाँ उसकी ज़रा सी भी इच्छा होती है? आपको यह बात समझ में आई?

प्रश्नकर्ता : बिल्कुल पक्का समझ में आ गया।

दादाश्री : कान पकड़कर कह रहे हो क्या?

(पृ.२०)

वर्ना ‘डिस्चार्ज’ की बात में तो भीतर पोल मारता है। सिर्फ इस विषय के बारे में ही पोल नहीं मारनी है।

प्रश्नकर्ता : पोल कैसे मारते हैं?

दादाश्री : जैसे चलती गाड़ी से गिर जाए, उसे हम ‘डिस्चार्ज’ कहते हैं, उसी तरह खुद के घर में भी नियम तो होना चाहिए न? यह तो ऐसा है न, कि खुद के हक की स्त्री के साथ का विषय, वह अनुचित नहीं है। लेकिन फिर भी साथ-साथ इतना समझना चाहिए कि उसमें अनेकों ‘जम्र्स’ (जीव) मर जाते हैं। अत: अकारण तो ऐसा होना ही नहीं चाहिए न? कारण हो तो बात अलग है। वीर्य में ‘जम्र्स’ ही होते हैं और वे मानवबीज के होते हैं। अत: जब तक हो सके, तब तक इसमें सावधान रहना। यह हम आपको संक्षेप में बता रहे हैं, बाकी इसका तो अंत ही नहीं है न!

‘चार्ज-डिस्चार्ज’ का भेद समझना चाहिए या नहीं समझना चाहिए? यह तो भेद समझे बगैर कुछ भी कहते रहते हैं। यह ज्ञान यदि पूरी तरह से समझ जाए और यह ‘डिस्चार्ज’ पूरी तरह से समझ जाए तो मुझसे फिर से पूछने आए ही नहीं! ‘डिस्चार्ज’ जो है, वह चारित्र-मोहनीय है और चारित्र मोहनीय को जो देखता है, वह सम्यक् चारित्र है!

अहंकार की मान्यता का सुख

विषय के विरोध में तो मैं कितना बोलता रहता हूँ, फिर भी लोगों की समझ में नहीं आता, तो फिर हम क्या करें? पंप लगा-लगाकर माल भरकर लाए हैं, ज़रा सा भी ‘स्कोप’ नहीं दिया, अवकाश ही नहीं दिया न! मानो यदि विषय नहीं होगा तो जी ही नहीं पाएगा, ऐसे मानकर आए हैं!

अब यह आत्मा का सुख मिलने के बाद, यह विषय उसे पसंद ही कैसे आएगा?

जो विषय को जीत ले, उस पर तीन लोक के नाथ राज़ी होते हैं। इसमें कुछ है ही नहीं, लेकिन लोगों ने ऐसी रोंग (गलत) मान्यता बना दी है! बाकी इसमें कोई सुख है ही नहीं, जलेबी में सुख है, पेड़े में सुख है, चिवड़े में सुख है, लेकिन इसमें सुख नहीं है। जलेबी में से बहुत सुगंध आती है, स्पर्श अच्छा लगता है, स्वाद भी आता है, आँखों से देखना भी अच्छा लगता है, खाते समय मुँह में कड़कड़ आवाज़ आती है, कानों से वह सुनना भी अच्छा लगता है। यह ताज़ी-ताज़ी जलेबी खाने में पाँचों इन्द्रियों को अच्छा लगता है जबकि इस विषय में तो सभी इन्द्रियों से काम लेने जाएँ तो वे पीछे हट जाएँगी। आँखों से देखने जाएँ तो घबराहट हो जाए। नाक से सूँघने जाए तो भी घबराहट हो जाए, जीभ से चखने जाए तो भी घबराहट हो जाए!

प्रश्नकर्ता : इसमें ‘एक्चुअली’ (वास्तव में) जो आनंद लेता है, वह अहंकार ही लेता है न?

दादाश्री : सुख माना है, इसलिए! उसमें रोंग बिलीफ है, सिर्फ! तुझे कभी दाद हुई है? दाद को खुजलाने जैसा है, यह! और फिर कोई बैठा हो तो मन में घबराता है कि खुजली करूँगा तो खराब दिखेगा, इसलिए फिर तू नहीं करता और कोई नहीं होता तब तू खुजलाता है, उसमें मिठास आती है तुझे! कृपालुदेव ने विषय के सुख को दाद की खुजली जैसा सुख कहा है।

प्रश्नकर्ता : विषय सुख से दूर रहने के लिए जो प्रयत्न किए जाते हैं, उन्हें पुरुषार्थ कहते हैं?

दादाश्री : हाँ। लेकिन विषय, वह सुख है ही नहीं, वह केवल मान्यता ही है, ‘रोंग बिलीफें’

(पृ.२१)

ही हैं। व्यवहार में लोगों को यह बात नहीं कह सकते, संसार व्यवहार के लिए यह काम का है ही नहीं। यह बात संसार व्यवहार वाले लोगों से कहें तो उन्हें दु:ख होगा। क्योंकि सिर्फ इसी एक सुख का अवलंबन है, वह भी उन बेचारों का हमने ले लिया! यह बात तो जिन्हें ज्ञान हो, उनसे की जा सकती है, वर्ना बात भी नहीं की जा सकती। हाँ, किसी के सुख के लिए नहीं, लेकिन यदि विषय संतान प्राप्ति के लिए हो तो बात अलग है। पुत्रेष्णा के शमन हेतु हो तो ठीक है। लेकिन यह तो निरर्थक, ‘यूज़लेस’ होता है, जो कुत्ते-कुतिया को भी शोभा नहीं दे, ऐसा!

उधार का विषय सुख रीपे करना पड़ेगा

ऐसा है न, इन अवलंबनों का जितना सुख आपने लिया है, वह सब उधार पर लिया हुआ सुख है, ‘लोन’ पर। और ‘लोन’ यानी जो ‘रीपे’ (चुकाना) करना पड़ता है। जब ‘लोन’ ‘रीपे’ हो जाए, फिर आपको कोई झंझट नहीं रहेगा। आपको जो चीज़ें मिलती हैं, उन चीज़ों में से सुख नहीं मिलता। आप उनमें से जो सुख लेते हो, वह ‘लोन’ लेने के बराबर है। वह ‘लोन’ आपको ‘रीपे’ करना पड़ेगा।

आत्मा का सुख नहीं भोगते और पुद्गल से सुख माँगा आपने! आत्मा का सुख होता, तो हर्ज ही नहीं था, लेकिन पुद्गल से भीख माँगी है तो वह लौटानी पड़ेगी। वह ‘लोन’ है। जितनी मिठास आती है, उतनी ही उसमें से कड़वाहट भुगतनी पड़ेगी। क्योंकि पुद्गल से ‘लोन’ लिया है। उसे ‘रीपे’ करते समय उतनी ही कड़वाहट आएगी। पुद्गल से लिया है इसलिए पुद्गल को ही ‘रीपे’ करना पड़ेगा।

प्रश्नकर्ता : इसमें सुख लिया उसके परिणाम स्वरूप ही ये झगड़े और क्लेश है?

दादाश्री : इसीमें से खड़ा हुआ है यह सब। और सुख कुछ भी नहीं है। ऊपर से सुबह-सुबह अरंडी का तेल पीया हो, ऐसा चेहरा हो जाता हैं! वह तो, सोचते ही घिन आती है!

प्रश्नकर्ता : वर्ना फिर भी यदि लोगों के दु:खों के परिणाम इतने अधिक विचित्र हैं तो वे कब छूट पाएँगे? इतने सारे दु:ख सहन करते हैं ये लोग इतने से सुख के लिए।

दादाश्री : वही, इसी का लालच और कितने दु:ख भुगतने पड़ते हैं।

प्रश्नकर्ता : पूरी लाइफ खत्म कर देता है उसमें। पूरा जीवन प्रतिदिन वही का वही हैमरिंग। वही का वही टकराव।

दादाश्री : अभी तो मुझे कितने ही महात्मा आकर बता जाते हैं कि, ‘मुझसे आजिज़ी करवाती है।’ तब मैंने कहा, ‘अरे! तेरा रूआब चला गया, तो क्या करवाए फिर? समझ जा न अभी भी, योगी बन जा न!’ अब इनका कैसे पार पाएँ? इस दुनिया का पार कैसे पाएँ?

देह के साथ विषय, इसलिए पुरुषार्थ में कमी

‘यह’ ज्ञान लेने के बाद विषय के अलावा अन्य कोई चीज़ बाधक नहीं है और जो अहंकार बाधक है, वह अहंकार हमने ले लिया है। अब इसमें सिर्फ विषय ही एक ऐसी चीज़ है कि जो कभी-कभार मार खिला दे। विषय तो जलन शांत करने का एक तरह का साधन है। आप में तो निराकुलता उत्पन्न हो गई है, अत: इस सुख की ज़रूरत ही कहाँ रही? आपने तो अब आत्मा प्राप्त कर लिया है। लेकिन अभी तक मन में घुसा नहीं है, जोखिम मालूम ही नहीं है न? हिसाब ही नहीं लगाया है न? वर्ना ऐसी हिंसा कौन करे? भगवान यदि कभी विषय से होने वाली हिंसा का

(पृ.२२)

वर्णन करें तो मनुष्य मर जाएगा! लोग समझते हैं कि इसमें क्या हिंसा है? हम किसी को ड़ाँट नहीं रहे हैं। लेकिन भगवान की दृष्टि से देखें तो इसमें हिंसा और आसक्ति दोनों साथ में हैं, इसलिए पाँचों महाव्रत टूटते हैं और उससे बहुत दोष लगते हैं। एक ही बार के विषय से लाखों जीव मर जाते हैं। उसका दोष लगता है। यानी इच्छा नहीं होने के बावजूद भी इसमें भयंकर हिंसा है। अत: रौद्र स्वरूप हो जाता है। वर्ना यह ज्ञान प्राप्त होने के बाद तो निरंतर समाधि रहे, ऐसा है यह ज्ञान। अत: जब तक संसारीपन है, स्त्री विषय है, तब तक वह अहिंसा का घातक ही है।

इस देह के संग विषय हैं, इसलिए पुरुषार्थ में कच्चा पड़ जाता है। वर्ना, जिस दिन ज्ञान देता हूँ, तब वास्तविक आनंद का अनुभव करता है। लेकिन दूसरे दिन फिर अँगीठी में हाथ डाल देता है। क्योंकि अनादि का परिचय है न! अँगीठी में हाथ डाले उसमें भी हर्ज नहीं है, लेकिन नई फिल्म बनाता है, उसमें हर्ज है।

प्रश्नकर्ता : तो फिर यह विषय-विकार क्यों हो जाता है?

दादाश्री : वह तो हो जाता है और आपकी बात अलग है। आप तो शादीशुदा हो। आपको तो ‘समभाव से निकाल’ करना है।

यह ज्ञान ऐसा है कि एकावतारी बना दे, लेकिन सतर्क रहना चाहिए और मन में ज़रा सा भी दग़ा नहीं रखना चाहिए। यह विषय शौक की चीज़ नहीं है, निकाल करने जैसी चीज़ है।

विवाहितों के लिए भी संभव एकावतारी पद

प्रश्नकर्ता : लेकिन दादा, एक जन्म में ही मोक्ष पाना हो, तो क्या करना चाहिए? वह बताइए न! आज हम वही तय कर लें।

दादाश्री : एक जैन हो, उसे पुलिस वाला पकड़कर तीन दिन भूखा रखे और फिर माँस खाने को दे और कहे कि तुझे यही खाना पड़ेगा और फिर वह उसे खाए, तो वह बंधन में नहीं आता। ऐसा पुलिस वाले के दबाव से है, उसकी खुद की इच्छापूर्वक नहीं है। मनुष्य अगर उसी तरह विषय भोगेगा तो वह एकावतारी बनेगा, उसका दूसरा जन्म नहीं होगा। विषय स्वाधीन नहीं होना चाहिए। पुलिस वाले के अधीन, भूख के अधीन होकर माँसाहार करो तो आप गुनहगार नहीं हो। वैसा ही यदि विषय में रहेगा, तो वह अवश्य ही एकावतारी बनेगा।

प्रश्नकर्ता : आपकी इस आज्ञा का पालन करेंगे। अब एकावतारी पद लिख दीजिए।

दादाश्री : यदि हमारी इतनी सी बात का पालन करे तो हम एकावतारी बॉन्ड लिख देंगे। एकावतारी बनना हो तो यही एक चीज़ सँभालनी है। बाकी अन्य व्यापार-धंधे में हर्ज नहीं।

इस ज्ञान को जानकर रखो

ज्ञान ऐसी चीज़ है कि जिसे जान लेने की ज़रूरत है। ज्ञान को जान लेना है। ज्ञान जानना है और वह जाना हुआ जब दर्शन में आता है, ‘बिलीफ’ में आता है, तब सभी विषय गायब हो जाते हैं।

यह तो हम विषय से संबंधित बहुत गहरी चर्चा नहीं करते, उसका कारण यह है कि ये लोग बाह्य दृष्टि छोड़ दें, तो भी बहुत बड़ी बात है। बाह्य दृष्टि यानी, बाहर जो ‘देखतभूली’ होती है, यदि वह नहीं हो, तो भी बहुत हो गया। इसलिए हमने कहा है कि बाहर दृष्टि बिगड़े तो तुरंत ही प्रतिक्रमण कर लेना। उसे खुद के हक का विषय छोड़ने को नहीं कहते। क्योंकि यदि

(पृ.२३)

उसे हक का विषय छोड़ने को कहेंगे, तो फिर बाहर उसका बिगड़ जाएगा।

अक्रम विज्ञान ने दी छूट

प्रश्नकर्ता : लेकिन जो लोग विषय सुख भोगते हैं, उन्हें उतना नुकसान तो होगा न?

दादाश्री : जितना-जितना ‘चार्ज’ हुआ है, उसमें तो हमें एतराज़ नहीं है।

प्रश्नकर्ता : लेकिन वह ‘चार्ज’ हुआ है, ऐसा कह ही कैसे सकते हैं? वह तो घर में पत्नी के साथ रहते हों तो यह विषय तो सहज हो चुका होता है और कई बार हो जाता है तो भी वह ‘चार्ज’ हुआ ही कहलाएगा?

दादाश्री : जो ‘चार्ज’ हो चुका है, उससे ज़्यादा नहीं हो पाएगा। जो ‘चार्ज’ हो चुका है, उससे ज़्यादा हो जाए, ऐसा नहीं हो सकता। इसीलिए तो हम विषयों के लिए ऐसे छूट देते हैं न! वर्ना क्या छूट देते? वह तो ज़िम्मेदारी है और किसी ने ऐसी छूट दी भी नहीं है न!

प्रश्नकर्ता : किसी ने भी छूट नहीं दी है। इसमें तो बहुत ‘स्ट्रिक्ट’ (सख्त) हैं।

दादाश्री : इसमें ‘स्ट्रिक्ट’ हैं, इसलिए लोग प्राप्ति नहीं कर पाते। सत्य हकीकत नहीं जानने से इसमें ‘स्ट्रिक्ट’ रहते हैं। इसलिए लोग प्राप्ति नहीं कर पाते। संसारी तो ऐसा ही कहते हैं कि, ‘भाई, हम तो संसारी हैं, हमारा कल्याण तो हो ही नहीं सकेगा न!’ खुद के बारे में ये लोग ऐसा मान बैठे हैं। अत: यह ‘स्ट्रिक्टपन’ गलत है। ‘हम’ ज्ञान द्वारा अलग तरह का देखते हैं!

प्रश्नकर्ता : जितने समय तक ‘डिस्चार्ज’ होता है, तो उतना आवरण नहीं बढ़ता?

दादाश्री : अपने ‘ज्ञान’ वालों में आवरण नहीं बढ़ता, हमारी आज्ञा है न! हमने हक के विषय के लिए मना किया ही नहीं है न! मना किया होता तो इन सबके घर में क्या होता?

प्रश्नकर्ता : आपने यदि उसके लिए मना किया होता तो बहुत बड़ा तूफ़ान हो जाता!

दादाश्री : लेकिन हम ऐसा कहते ही नहीं। किसी को भी दु:ख हो ऐसा वर्णन ही नहीं करते न!

प्रश्नकर्ता : अभी तक मैं इसी द्वंद्व में था। मुझे ऐसा लगता था कि विषय से आवरण आता है।

दादाश्री : लेकिन दुनिया ने जो देखा होगा, मैंने उससे कुछ नई ही तरह का देखा है और तभी मैं ऐसी आज्ञा दे सकता हूँ, वर्ना देता ही नहीं न! यह तो जोखिमदारी है! मैंने ऐसा विज्ञान देखा है, तभी मैंने आपको छूट दी है, वर्ना छूट नहीं दी जा सकती। मैंने आपको किस तरह की छूट दी है? हमने हक के विषय की छूट दी है, ताकि फिर बाहर दृष्टि नहीं बिगड़े और अगर बिगड़ गई हो तो सुधार लेना। लेकिन हक की जगह का एक ही स्थान तय हो गया, इसलिए फिर आपको ‘अलाउ’ करते हैं। लेकिन यह क्या सिर्फ आत्मसुख है या दूसरा कोई सुख है? इतना जानने के लिए आपसे कहते हैं कि छ: महीनों के लिए विषय छोड़कर तो देखो! सिर्फ पता लगाने के लिए ही, कि सुख आत्मा में से आया या विषय में से आया?

प्रश्नकर्ता : इतना तो पता चलता है कि विषय की वजह से सच्चे सुख का पता नहीं चलता, फिर भी वह हो जाता है।

दादाश्री : हो जाए, उसमें हर्ज नहीं है। यह ‘अक्रम विज्ञान’ है, बहुत अलग तरह का

(पृ.२४)

विज्ञान है। वर्ना वहाँ क्रमिक में तो एक भी ‘डिस्चार्ज’ नहीं चलने देते। हमने तो पूरी ज़िंदगी के ‘डिस्चार्ज’ चला लिए हैं।

व्रत कराता है आत्मा का स्पष्ट अनुभव

यह ‘अक्रम विज्ञान’ बहुत उच्च कक्षा का है। हमने तो यह सब हमारा निरीक्षण करके अनुभव से यह पूरा विज्ञान रखा है। कितने ही जन्मों पहले के निरीक्षण होंगे, वह आज आपके अंदर अंकित हो गया।

सबसे बड़ी तकलीफ तो बाहर सभी जगह खराब दृष्टि रखने में है। दूसरा, उससे आगे इसमें क्या करना चाहिए कि जैसे स्कूल में साल में डेढ़ महीने की छुट्टी होती है, उसी तरह इस विषय में यदि ऐसे छ: महीने की छुट्टी ले ले तो उसे पता चल जाएगा कि यह सुख कहाँ से आ रहा है? अत: उसे सुख मिलता है, यह तो तय है लेकिन कसौटी नहीं हो पाती कि इनमें से सच्चा सुख कौन सा है? हमें देखो न, चौबीसों घंटे रूम में अकेले बिठाकर रखे न, तब भी वही आनंद रहता है, साथ में कोई एकाध व्यक्ति हो तो भी वही आनंद रहता है और लाखों लोग हों तो भी वही आनंद रहता है। उसका क्या कारण है? हमें निरालंब सुख उत्पन्न होता है, अवलंबन नहीं चाहिए। सारा जगत्, जीवमात्र परस्पर है, इसलिए एक-दूसरे का अवलंबन चाहिए। इसीलिए तो इन लोगों ने शादी की खोज की थी कि शादी करो ताकि पारस्परिक अवलंबन मिलता रहे।

‘मैं शुद्धात्मा हूँ’, यह शब्द का अवलंबन है। लेकिन वह प्रवेश के लिए हरी झँडी है! और सबसे अंतिम निरालंब आत्मा, उसे शब्द का या अन्य कोई भी अवलंबन नहीं है, ऐसा निरालंब आत्मा! वहाँ तक अब गाड़ी जाएगी। लेकिन एक बार शब्दावलंबन से गाड़ी चलनी शुरू हो जानी चाहिए और वह शब्दावलंबन वाला शुद्धात्मा अनुभव भी देता है! अत: पूछने जैसा कुछ भी नहीं है। सिर्फ आत्मा ही जानने योग्य है। जो ‘लक्ष’ (जागृति) में आया, वह आत्मा जानने योग्य है। यह मार्ग सरल है, सहज है, सुगम है। खुद अपने आपको लक्ष में रखकर सब पूछना, पुद्गल का ध्यान रखने की ज़रूरत नहीं है। आत्मा आपके पास है, उसका ध्यान रखना है। आत्मा का स्पष्ट अनुभव करना हो तो छ:-बारह महीने विषय बंद रखना। ये सारे अनुभव तो होते रहते हैं, लेकिन दोनों साथ रहेंगे तो पता नहीं चलेगा कि ‘सुगंधी’ कहाँ से आ रही है? हमारी आज्ञा पर अमल करने के बाद प्रतिक्रमण करने की शुरूआत करो। उसके बाद ही वह विषय छूटेगा।

हमारा यह ज्ञान, ये जो-जो बातें बताते हैं न, उन सभी का अमल करने के बाद महीने-महीनेभर दोषों के प्रतिक्रमण करो। ताकि हमें अपने आपमें विश्वास हो जाए कि यही सच है। आत्मा की अनंत शक्ति है। कुछ लोगों को ब्रह्मचर्यव्रत लेने के बाद चमत्कार होता है। फिर बहुत सुंदर परिणति रहती है और फिर मन में विषय के विचार ही बंद हो जाते हैं। फिर उन्हें विषय अच्छा ही नहीं लगता। मनुष्य को सुख ही चाहिए। वह सुख यदि मिल रहा हो तो फिर कोई भी कीचड़ में हाथ डालने को तैयार नहीं होगा। यह तो बाहर गरमी लगती है इसलिए कीचड़ में हाथ डालता है, ठंडक लगे इसलिए, वर्ना कीचड़ में कोई हाथ डालता होगा? लेकिन क्या हो सकता है?

प्रश्नकर्ता : लेकिन दादा, यदि (पाँच) आज्ञा का उपयोग रहे तो और अधिक आनंद होगा न?

दादाश्री : उसकी तो बात ही अलग है न! फिर ब्रह्मचर्य पालन करना है।

(पृ.२५)

ट्रायल लेना नियम-व्रत के

छ:-बारह महीने स्त्री विषय से दूर रहे न, तभी भान होगा। यह तो भान ही नहीं है। सारे दिन उसका नशा चढ़ता रहता है और नशे में ही घूमता रहता है। इसलिए महात्माओं से कहते हैं कि छ: महीने या बारह महीने कुछ करो न! आपको क्या परेशानी है? थोड़े-बहुत महात्माओं ने ऐसा मन में तय किया और व्रत को ट्रायल में भी लिया। सभी ऐसा करें तो काम हो जाएगा न! आज यह मोक्ष का साधन मिला है। अन्य सबकुछ खाने-पीने की छूट है, सिर्फ यही एक चीज़ नहीं। उसका वर्णन भगवान ने किया है न! वह वर्णन यदि करने जाए न, पूरा वर्णन सुनेंगे तो मनुष्य मर जाएगा।

जानवर अच्छे हैं बल्कि! उनमें कुछ तो नियम होते हैं। ये (मनुष्यों) तो जानवर ही देख लो न! क्योंकि अभी भी नशे में ही रहा करते हैं। परसों चार-पाँच महात्माओं ने बताया, मैं तो दंग रह गया कि, ‘अरे, ऐसे भी लोग हैं अभी!’ कैसे शोभा देगा आपको? इसके अलावा बाकी कुछ भी करो न, (अन्य) सभी विषयों की छूट है। यह विषय बंधनकर्ता है। सामने फाइल है, क्लेम है यह तो। तीस सालों तक सारे फोर्स हों, तो ठीक है और यदि फोर्स हो, फिर भी जिसका निश्चय दृढ़ है, उसे क्या होने वाला है? सब खाने-पीने की छूट है। फिर भी यदि खाने-पीने में सावधानी नहीं रखोगे तो वह नुकसान करेगा फिर। उसका फोर्स वहाँ (विषय में) पहुँचेगा न!

मोक्ष में जाना हो तो विषय निकालना पड़ेगा। विषयों का स्वभाव कैसा है? आज से दस दिन के लिए विषय बंद, ऐसा तय करें तो उस अनुसार चलता रहेगा और तीसरे दिन से ही आनंद बढऩे लगेगा, लेकिन यदि विषय में पड़ा तो फँसा। फिर बाहर नहीं निकल पाएगा। विषय की बाबत में निर्णयात्मक होनी चाहिए।

‘जागृति’ से छूटते हैं, हक्क के विषय

हमने तो कई जन्मों से भाव किए थे। इसलिए हमें तो विषय के प्रति बहुत ही चिढ़, तो ऐसा करते-करते वे छूट गए। विषय हमें मूलत: अच्छा ही नहीं लगता था। लेकिन क्या करें? कैसे छूटें? लेकिन हमारी दृष्टि बहुत गहरी, बहुत विचारशील, यों कैसे भी कपड़े पहने हों, फिर भी सबकुछ आरपार दिखता था, दृष्टि की वजह से जैसा है वैसा चारों ओर का बहुत कुछ दिखता था। इसलिए राग नहीं होता न! हमें और क्या हुआ कि आत्मसुख प्राप्त हुआ। जलेबी खाने के बाद चाय फीकी लगती है। उसी तरह जिसे आत्मा का सुख प्राप्त हो गया, उसे सभी विषयसुख फीके लगते हैं।

विषय कब जाता है? यह विषय तो जागृति से जाता है। विषय यों ही चला जाए, ऐसा नहीं है। अंतिम विषय, एक हक़ का विषय भी कब छूटता है? जागृति हो तभी। जागृति किसे कहते हैं कि ये स्त्री-पुरुष कपड़े पहने हुए हों फिर भी नंगे दिखाई दें, फिर ‘सेकन्ड विज़न’ में चमड़ी निकल गई हो ऐसे दिखाई दें और ‘थर्ड विज़न’ में अंदर का सारा माल मसला हुआ हो, ऐसा दिखाई दे। ये तीनों विज़न ‘एट-ए-टाइम’, एक मिनट में ही दिख जाएँ। अब इतनी जागृति होगी, तब अंतिम स्टेशन तक पहुँच पाएँगे। पूरी दुनिया में जागृति वाले कितने होंगे? सौ-दो सौ लोग होंगे न? किसी भी काल में एक भी व्यक्ति ऐसी जागृति वाला नहीं होता। इस काल में, यह मैं अकेला ही हूँ। ऐसी जागृति वाले तो होते होंगे? खुद देहधारी

(पृ.२६)

होने पर ऐसी जागृति तो रहती होगी? बड़ा साइन्टिस्ट हो या मानसशास्त्री हो, लेकिन ऐसी जागृति रह ही नहीं पाती न!

यह ज्ञान हो, फिर भी एक्ज़ेक्ट आत्मानुभव तो ब्रह्मचर्य के बिना नहीं हो सकता। वास्तविक आनंद, हमारे जैसा पद, यह सब चाहिए तो संपूर्ण ब्रह्मचर्य होना चाहिए और ठेठ अंत में तो विषय के प्रति चिढ़ भी नहीं और राग भी नहीं रहे, ऐसा हो जाए तब वास्तविक अनुभव होता है। लेकिन पहले तो विषयों के प्रति चिढ़ उत्पन्न होनी चाहिए। ताकि फिर चित्त और अधिक शोध करे और ऐसा करते-करते चित्त छूटता जाएगा, फिर अंत में चिढ़ भी नहीं रहेगी।

हमें तो ‘एट-ए-टाइम’ कितने ही बेहिसाब दर्शन दिखते हैं! वाणी में तो कुछ ही निकल पाते हैं और जब आपको समझाते हैं, तब तो कुछ ही निकलते हैं। वह भी संज्ञा में, अंदर जो समझ में आया हो, वैसा तो होता ही नहीं है न! फिर भी ज्ञानी पुरुष की वाणी है, इसलिए सुनने वाले को क्रियाकारी हुए बिना रहेगी ही नहीं।

आत्मसुख पाया, वहाँ विषय छूटे

प्रश्नकर्ता : श्रीमद् राजचंद्र इतनी उच्च कक्षा के थे, उसके बावजूद भी यह संसार उन्हें भी भोगना पड़ा, उसका क्या कारण है?

दादाश्री : और कोई चारा ही नहीं, किसी को भी। जितना किस्मत में लिखा है न, वह संसार भोगे बगैर किसी को भी और कोई चारा ही नहीं है। वह डिस्चार्ज है। उन्होंने बहुत तप किया परंतु तप-वप कुछ नहीं चलता। वहाँ पर वह नहीं चलता। लेकिन वहाँ पर डिस्चार्ज नहीं कह सकते। क्योंकि क्रमिक मार्ग है न! इसलिए बड़ी मुश्क्लि है। अच्छा नहीं लगता और हो नहीं पाता, बड़ी मुश्क्लि है। महावीर भगवान का भी तीस साल तक संसार था। संसार बाधक नहीं है, आपकी नासमझ बाधक है। ज्ञानी से ज्ञान प्राप्त करने के बाद शेष क्या बचा, तब कहते हैं, आपकी नासमझी।

प्रश्नकर्ता : वही निकालना मुश्किल है।

दादाश्री : नहीं, एक ही बार समझने से नासमझी का हमेशा के लिए हल आ जाएगा। दुनिया में मुश्किल जैसी कोई चीज़ है ही नहीं न! कोई चीज़ मुश्किल नहीं होती।

प्रश्नकर्ता : यह मुश्किल है, ऐसा वापस ख्याल आता है, उसकी वजह से मुश्किलें बढ़ जाती हैं न?

दादाश्री : बढ़ ही जाएगी न! फिर मुश्किलों की परंपरा शुरू हो जाती है। जैसा बोले वैसा, जैसा चिंतन करे वैसा तुरंत ही हो जाता है। यह जो उसका स्वभाव है और यह ज्ञान देने के बाद तो शेष क्या रहा, कुछ भी नहीं बचा। आत्मा ही ब्रह्मचर्य है। जिसे आत्म सुख की प्राप्ति होती है, उसे अब्रह्मचर्य के विचार ही नहीं आते!

‘ज्ञानी पुरुष’ को कितना सुंदर दिखाई देता होगा! सभी जगह शुद्धात्मा ही दिखाई देते हैं। हम नौवे गुणस्थानक में से जब दसवें गुणस्थानक में पहुँचे, तब से अरे! अपार सुख का अनुभव किया! उस सुख का एक छींटा भी यदि बाहर गिरे और मनुष्य उसे चखे तो सालभर के लिए वह परम सुखी हो जाएगा! इस विषय के कारण ही सभी प्रकार की रुकावटें है और यही महारोग है! हमें ‘शुद्धात्मा में ही सुख है’, ऐसा यथार्थ रूप से समझ में आ जाए तो विषय में सुख नहीं रहेगा।

(पृ.२७)

ग्यारहवाँ आश्चर्य - असंयति पूजा

ये जो ‘ए.एम.पटेल’ दिखाई देते हैं, वे तो मनुष्य ही हैं, लेकिन ‘ए.एम.पटेल’ की जो वृत्तियाँ हैं और जो उनकी एकाग्रता है, वह ‘पर-रमणता’ भी नहीं है और ‘पर-परिणति’ भी नहीं है। निरंतर ‘स्व-परिणाम’ में ही मुकाम है! निरंतर ‘स्व-परिणाम’ वल्र्ड में कभी-कभार ही, हजारों-लाखों सालों में होता है। ‘स्व-रमणता’ कुछ अंशों तक होती है, लेकिन सवाँश रूप में स्व-रमणता संसारी भेष में नहीं होती। इसलिए आश्चर्य लिखा है न! असंयति पूजा नामक घोर आश्चर्य है यह!

फिर भी यह विज्ञान किसी को भी, विवाहितों को भी मोक्ष में ले जाएगा, लेकिन ज्ञानी की आज्ञानुसार चलना चाहिए। भरत राजा की तेरह सौ रानियाँ थी, फिर भी मोक्ष में गए! यदि रानियाँ बाधक होतीं तो मोक्ष में जा सकते थे क्या? तो बाधक क्या है? अज्ञान बाधक है। इतने सारे लोग है, उन्हें कहा होता कि स्त्री को छोड़ दो, तो वे सब कब स्त्रियों को छोड़ते और कब उनका हल आता? इसलिए कहा, स्त्रियाँ भले रही। देखो छूट दी है न सारी!

‘दादा’ जिस रास्ते पर चले, बताया वही रास्ता

‘दादा’ जिस रास्ते से गए है, वही रास्ता आपको बताया है। उसी रास्ते पर ‘दादा’ आपसे आगे हैं। क्या रास्ता मिलेगा या नहीं मिलेगा?

प्रश्नकर्ता : मिलेगा।

दादाश्री : शत प्रतिशत? पक्का?

प्रश्नकर्ता : हाँ, शत प्रतिशत पक्का!

दादाश्री : ‘दादा’ तो सभी रोग निकालने आए हैं। क्योंकि ‘दादा’ संपूर्ण निरोगी पुरुष हैं। उनकी मदद से जो रोग निकालने हों, वे निकल जाएँगे। उनमें कोई भी रोग नहीं है, संसार का एक भी रोग उनमें नहीं है। इसलिए आपको जो-जो रोग निकालने हों, वे निकल जाएँगे।

इसलिए हम आपसे कहते हैं कि फिर अपने आप पोल मारोगे तो आपको मार पड़ेगी। हम आपको सचेत कर देते हैं। अभी रोग निकल सकेगा, बाद में नहीं निकल सकेगा। यदि मुझ में ज़रा सी भी पोल होती तो आपका रोग नहीं निकल सकता। हिम्मत आ रही है थोड़ी?

प्रश्नकर्ता : हाँ, पूरी तरह से हिम्मत आ रही है।

दादाश्री : मेरा तो ‘ओपन टू स्काइ’ जैसा है। एकबाल जितनी चीज़ भी गुप्त नहीं रखी है। यह ज्ञान होने के बाद मैंने अब्रह्मचर्य का कभी मन से भी सेवन नहीं किया है।

विषय का मुझे विचार तक नहीं आता। स्त्रियों को देखकर मुझ में विषय उत्पन्न नहीं होता। क्योंकि मुझे आत्मा ही दिखाई देता है। निर्विचार दशा, निरीच्छक दशा, जिसे किसी भी प्रकार की इच्छा ही नहीं है। आज  अट्ठाईस साल से हमें (विषय का) विचार ही नहीं आया है। निर्विकारी दशा, निर्विकल्प दशा, कोई विकल्प ही नहीं। यह तो जगत् का कल्याण कर देगा!

हमें सबकुछ आरपार दिखता है। जिसे आरपार दिखता रहता है, उसे मोह कैसे होगा फिर?

यह ज्ञान ऐसा है कि कभी न कभी आपको ऐसी दृष्टि करवा देगा। क्योंकि ज्ञान देने वाले की दृष्टि ऐसी है, मेरी दृष्टि ऐसी है। यानी ज्ञान देने वाले की जैसी दृष्टि होगी वैसी ही दृष्टि हो जाएगी।

- जय सच्चिदानंद

जागृति, शुद्धात्मा स्वरूप की

प्रश्नकर्ता : जागृति क्या है?

दादाश्री : सोएँ नहीं, वह। पूरा संसार खुली आँखों सो रहा है। कोई भी व्यक्ति ऐसा नहीं है, जो खुली आँखों से नहीं सो रहा हो। प्रेसिडेन्ट, ऑफिसर्स, मंत्री, सभी खुली आँखों से सो रहे हैं। यदि जागृति आ जाए तो ‘चंदूभाई’ (चंदूभाई की जगह पर वाचक को खुद का नाम समझना है।) क्या कर रहे हैं, ऐसा सब ‘जानता है।’ शाम को विस्तारपूर्वक लिखकर भी ले आता है। लोगों को ऐसी जागृति है क्या? जहाँ हिताहित का भान हो, उसी को जागृति कहते हैं। हिताहित का भान मनुष्यों में है ही कहाँ?

शास्त्रकारों ने ऐसा लिखा है, तो क्या शास्त्रकारों को इन पर द्वेष था, इसलिए ऐसा लिखा? सारा संसार, उसमें साधु-सन्यासी जो संयमी नहीं हैं, वे भी खुली आँखों से सो रहे हैं और यदि साधुओं में कोई संयमी हो तो वह जागृत कहा जाएगा। लेकिन संयम होगा कहाँ से? शायद ही कभी कोई होते हैं, लेकिन मिलने मुश्किल हैं।

आपको खुलासा हुआ, थोड़ा-बहुत? ‘चंदूभाई’ क्या कर रहे हैं, वह दिखाई नहीं देता ‘आपको’?

प्रश्नकर्ता : दिखाई देता है।

दादाश्री : और ‘मैं शुद्धात्मा हूँ’, ऐसा कितने समय तक याद रहता है?

प्रश्नकर्ता : निरंतर।

दादाश्री : शुद्धात्मा बन गए। यह निरंतर प्रतीति है!

प्रश्नकर्ता : दादा मिल चुके हों, दादा का ज्ञान मिल चुका हो तभी ऐसी जागृति उत्पन्न हो सकती है न?

दादाश्री : उसकी तो बात ही अलग है। यों तो जागृति रहनी मुश्किल है। क्योंकि इस काल में जागृति नहीं रह सकती। शायद ही कोई, अपवाद रूप से किसी को होगी! वह जन्मजात होती है, जन्मजात जागृति लेकर आया होता है। मेरे ज्ञान देने के बाद जो जागृति शुरू हो जाती है, वह फिर जाती नहीं है। कितना आश्चर्य है कि फिर जागृति जाती ही नहीं! निरंतर जागृति रहती है!

प्रश्नकर्ता : दादा, जागृति किसे कहेंगे? उदाहरण के तौर पर क्रोध आ जाए या चिढ़ जाएँ तो वह प्रकृति की बात हुई। उसी क्षण ‘मुझे’ ध्यान आ जाता है कि ‘‘चंदूभाई’ ने क्रोध किया’, वही जागृति कहलाती है न!

दादाश्री : वही जागृति है। ‘आप’ जान गए।

प्रश्नकर्ता : हाँ, लेकिन यदि उसमें देर हो जाए तो जागृति उतनी कम है?

दादाश्री : देर लगी अर्थात् गाढ़ कर्म का उदय है, इसीलिए देर लगी। किसी ने थूका, वह अगर हल्का हो न, तो तुरंत ही धो देते हैं और अगर चीकणा (गाढ़) हो तो देर लगती है। कर्म जितना चीकणा, जागृति उतनी ही देर से। यदि चीकणा नहीं हो न, तो कुछ भी नहीं होगा। चाहे देर से आए लेकिन जागृति तो है न! जागृत है न! जागृत इंसान बोलता है कि ‘अबे! कौन है?’ तो चोर चले जाते हैं, लेकिन जहाँ बोले ही नहीं, वहाँ तो सबकुछ ले ही जाएँगे न!

(परम पूज्य दादाश्री की ज्ञानवाणी में से संकलित)